Uzimala je kašiku kokosovog ulja na prazan stomak, evo šta joj se desilo! – Region Live\nComments Off on Uzimala je kašiku kokosovog ulja na prazan stomak, evo šta joj se desilo!\nIstraživanja su već potvrdila da blagotvorno utječe na zaštitu srca i krvnih žila, jača imunitet, ubrzava metabolizam i potiče mršavljenje te poboljšava probavu.\nUtiče i na izgled kože, kose i noktiju, koje prirodno hrani i njeguje, pomaže u bržem zacjeljivanju te im osigurava zdravlje, sjaj i podatnost. Nema štetnih nuspojava i zato je izvrsna namirnica za cijelu porodicu.\nDa bi se dobile optimalne prednosti kokosovog ulja, ne treba preterivati sa konzumiranjem. Osim 1-2 kašike ujutru, do kraja dana moguće je uzeti još svega nekoliko kašika ovog ulja i to zavisno od tjelesne težine:


Kejn ipak lakše povređen, uskoro se vraća! - Sportske.net\nKejn ipak lakše povređen, uskoro se vraća!\nOdlične vesti za Totenhem.\nTotenhem u problemima pred meč LŠ sa MoskovljanimaLige petice - Ko bi rekao da je ON najbolji igrač na startu nove sezone!Petarda Liverpula, "Građani" se učvršćuju na vrhuKome treba Kejn - "One man show" na "Riversajdu"!Karijus na golu, Lovren van terena, Gruja čeka šansu, Kolarov na svom mestu! (SASTAVI)\nNajbolji igrač Totenhema Hari Kejn ipak nije toliko ozbiljno povređen kao što se sumnjalo posle prvih pregleda.\nKejnu je prvobitno predviđena pauza između šest i osam nedelja, ali će on po svemu sudeći na terenu biti za dvadesetak dana.\n''Dobili smo ohrabrujuće informacije posle novih pregleda. Pregledi su doneli mnogo, mnogo lepše vesti, veoma pozitivne. On će morati da pauzira i ide na rehabilitaciju, ali mnogo kraću nego što smo očekivali. Ja nisam lekar da bih mogao da dajem tačne prognoze, ali verujem da će biti sa nama za dve do tri nedelje'', rekao je Kejn.\nTo znači da bi u najboljem slučaju Kejn mogao da bude spreman već posle reprezentativne pauze, odnosno za duel sa VBA 15. oktobra.


www.025.rs / otkrice\nKolumbo nije prvi otkrio Ameriku? Zapisi grčkog filozofa potvrđuju drugu teoriju\nJedan od najpoznatijih moreplovaca na svetu Kristofor Kolumbo na današnji dan 1492. otkrio je Novi svet,…\nStručnjaci potvrdili: Psi zaista mogu unapred da nanjuše epileptični napad\nPsi su sposobni da predvide epileptični napad, pokazuje istraživanje Univerziteta u Belfastu. Autori istraživanja objašnjavaju da…\nPedro Alvares Kabral je bio portugalski plemić, vojni zapovednik, istraživač i pomorac, koji je 22. aprila…\nNajnovija istraživanja dala zanimljive rezultate. Arheolozi i istoričari dugo su verovali da je Antarktik prvi put…\nNaučnici na pragu novog otkrića!\nNaučnici veruju da se u središtu naše galaksije nalazi supermasivna crna rupa, ali novo istraživanje sugeriše…\nLOVAC NA NLO U OBLASTI 51 DOŠAO DO IZUZETNOG OTKRIĆA: Tamo kriju ogromne vanzemaljske robote!\nTvrdi da se između brojnih zgrada nalazi i jedan objekat čudnog oblika i da je reč…\nPrijatno iznenađenje! Kada pomislimo na beli luk, pomislimo i na njegov specifičan miris koji je jak…\nNaučnici sa univerziteta u Sauthemptonu tvrde da se koronavirus uvlači u šećere koji im onda pomažu…\nAstronomi su prvi put otkrili vodu u atmosferi planete koja se nalazi u naseljivoj zoni dalekog…\nOtkriće ovog tipa privuklo je pažnju svetske naučne javnosti. Međunarodni tim istraživača, među kojima je i srpski…


Prekid proizvodnje u Fijatu zbog problema s dobavljačima | Insajder\nPrekid proizvodnje u Fijatu zbog problema s dobavljačima\nPredsednik fabričkog Samostalnog sindikata Zoran Marković rekao je da će proizvodne trake u kragujevačkoj fabrici "Fiat Krajsler automobili Srbija" (FCA) u ponedeljak biti zaustavljene zbog problema s dobavljačima, a radnici obe smene neće doći na posao.\nMarković je agenciji Beta rekao da je jednodnevni prekid proizvodnje bio najavljen, i da se očekuje da će proizvodnja biti normalizovana već dan kasnije, u utorak 5. decembra.\nPodsetimo, 2008. godine predstavnici vlasti potpisali su memorandum o zajedničkom ulaganju između države Srbije i kompanije Fijat, kojim je predviđeno otvaranje fabrike automobila u Kragujevcu.\nKolika su ulaganja države u posao sa Fijatom gotovo je nemoguće proceniti.\nU emisiji Insajder bez ograničenja - Srbija najveći pojedinačni “strani” investitor (2. deo), novinari Insajder.neta istraživali su koliko je novca do sada država dala Fijatu.\nPodsetimo, radnici FCA Srbija počeli su štrajk 27. juna zahtevajući povišicu zarada, isplatu bonusa i optimizaciju radnih mesta.\nNakon toga, predstavnici Štrajkačkog odbora kragujevačkog Fijata koje predvodi Samostalni sindikat potpisali su u Vladi Srbije sporazum sa poslovodstvom italijanske firme o novom kolektivnom ugovoru na tri godine, koji podrazumeva povišicu u skladu sa zvaničnom stopom inflacije, ali i odustajanje od bio kakvih štrajkova u tom periodu.


Na Sahalinu niče grad budućnosti (VIDEO) – Čivijaš Radio Šabac\nNa Sahalinu niče grad budućnosti (VIDEO)\nin Rusija, Svet, VESTI\nRusija razmatra mogućnost da se na Sahalinu podigne grandiozan grad novog tipa pored morske luke Korsakov.\nOvakvi poduhvati nisu česti u svetu. Potpuno novi grad sagrađen i u regionu Guandun u južnom delu Kine i predstavlja kopiju austrijskog gradića Halštat.\nTreba pomenuti i Masdar Siti u Ujedinjenim Arapskim Emiratima jer je prvi na svetu koji se snabdeva energijom od sunca i iz drugih obnovljivih izvora energije.\nU Rusiji je projekat ovog tipa realizovan samo u Sočiju. Zato je i veoma zanimljiva najava da će se na Sahalinu izgraditi novi grad.\nPlan je da se grad budućnosti podigne pored jedne od najvećih i strateški važnih luka u Rusiji. Vlada Sahalinske oblasti računa na to da će se uspostaviti transportne i logističke veze, dati dodatni podsticaj socijalno-ekonomskom razvoju celog ruskog Dalekog istoka, povećati konkurentnost privrede i stvoriti povoljna investiciona klima.\n„Važno nam je da razvijamo transportno-logistički biznis. Ako se tome dodaju i ostali komforni uslovi, onda sa ostrva niko ne bi odlazio, nego bi dolazili sa svih strana Rusije. Upravo je zbog toga i nikla ideja da se pored luke Korsakov sagradi novi savremeni grad, ekološki čist, sa modernim tehnologijama za snabdevanje energijom i bespilotnim transportom“, rekao je gubernator Sahalinske oblasti Valerij Limarenko.\nNa izradi modela novog grada angažovana je Agencija za strateški razvoj „Centar“ čiji su eksperti oduševljeni novim mogućnostima.\n„Rusija nema velikog iskustva u izgradnji gradova novog tipa, samim tim je zadatak interesantniji i ambiciozniji. Potrebno je razraditi model apsolutno novog grada i odrediti pravac njegovog razvoja, napraviti ga da u isto vreme bude komforan i udoban za život, moderan i bezbedan“, kaže generalni direktor „Centra“ Sergej Georgijevski.\nPored toga, eksperti će sprovesti i antropološko istraživanje i čak odrediti tipove budućih stanovnika grada, predvideti njihov broj i način života.\nNisu su se, međutim, svi ovakvi projekti pokazali kao potpuno uspešni. Na primer, južnokorejski „pametni grad“ Songdo je trebalo da postane ikona svetle budućnosti, ali sada sve više podseća na grad duhova. U ovom gradu se nalazi neboder od 312 metara „Northeast Asia Trade Tower“ koji je do 2016. godine bio najviša zgrada u zemlji.\nNa ulicama Songdoa se nalaze paneli koji omogućavaju interakciju sa gradskim sistemima, a u stanovima su postavljene prenumatske cevi kojima se smeće šalje direktno na preradu. Luksuzni grad je predviđen za emigrante iz SAD, Velike Britanije, Australije i Kanade i nije baš privlačan za lokalne stanovnike. Međutim, grad je skup i za strance i za lokalno stanovništvo.


Turska uhapsila 45 stranih regruta Islamske države\nTurske bezbednosne snage uhapsile su tokom poslednja tri dana u jugoistočnom gradu Gazijantepu 45 stranaca koji su krenuli da se pridruže redovima Islamske države u Siriji, prenela je danas agencija Dogan.\nOva hapšenja, ukoliko se zvanično potvrde, znak su jačanja delovanja turskih vlasti protiv Islamse države posle velike akcije u kojoj je 21 osumnjičeni pripadnik te ekstremističke grupe uhapšen u petak u četiri turska grada, uključujući i Istanbul.\nRegruti Islamske države dolaze u Gazijantep autobusom kad stignu u Tursku, a odatle ilegalno prelaze obližnju granicu sa Sirijom.\nPrema navodima agencije Dogan 25 ljudi uhapšeno je samo tokom današnjeg dana na autobuskoj stanici u Gazijantepu, uglavnom državljani Tadžikistana, većinski muslimanske bivše sovjetske republike.\nIsti izvor je naveo da su mnogi doputovali sa ženama i decom.\nTurska se smatra glavnim tranzitnim mestom regruta Islamske države, uglavnom iz Evrope, ka Siriji.\nZapadne zemlje stalno zameraju turskoj vladi neutralan stav i nedostatak akcije prema radikalnim organizacijama koje se bore protiv režima sirijskog predsednika Bašara al Asada. Turska je uvek demantovala te navode.\nTurski mediji već dve nedelje navode da vlada planira vojnu operaciju u Siriji čiji je cilj da se ekstremisti odbiju daleko od turske granice, a istovremeno da se zaustavi napredovanje kurdskih snaga koje se u Siriji bore protiv ekstremista, i koje sada drže veliki deo zone duž tursko-sirijske granice.\nTurski premijer Ahmet Davutoglu je međutim prošle nedelje dao uveravanja da se ne planiraju skore operacije u Siriji. Turska je ojačala svoje bezbednosne mere duž granice sa Sirijom duge 900 kilometara.\nAkcije protiv ekstremista usledile su posle ovonedeljne posete Ankari delegacije visokih američkih zvaničnika. Dve strane su se saglasile da ojačaju saradnju u borbi protiv Islamske države.


rukomet - Sputnjik Srbija\nDragana Cvijić „grmela“ na Savez posle neuspeha: Nisu hteli da čuju naše vapaje!\nDragana Cvijić, iskusna srpska rukometašica, vidno iznervirana porazom od Mađarske kritikovala je Rukometni savez Srbije nakon što naša selekcija nije uspela da se plasira na Olimpijske igre.\nSkandinavsko finale: Danci srušili Špance, sa Šveđanima za titulu prvaka sveta\nRukometaši Danske pobedili su u izuetno napetom i uzbudljivom polufinalu selekciju Španije na Svetskom prvenstvu - 35:33. Na taj način zakazano je skandinavsko finale, u kojem će snage odmeriti sa Šveđanima, koji su bili uspešniji od Francuza - 32:26.\nDrama i težak poraz – Nenadić trku za finale okončao crvenim kartonom /video/\nReprezentativci Srbije Petar Nenadić i golman Vladimir Cupara nisu uspeli da se plasiraju u finale EHF Lige šampiona sa ekipom Vesprema.\nHrvat neće Srbina za selektora: Vujovićevi trenerski kvaliteti ravni su nuli\nGoran Šprem, nekadašnji hrvatski rukometaš, protiv je ideje da Veselin Vujović postane novi selektor muške rukometne reprezentacije Hrvatske.\nKraj za Srbiju na Evropskom prvenstvu!\nŽenska rukometna reprezentacija Srbije neće se takmičiti u drugoj fazi Evropskog prvenstva u Danskoj.


Dan online - Ekonomija: FLEŠ - 2019-05-25\nSkupština akcionara kompanije „Plantaže” na kojoj će biti razmatrana odluka o raspodjeli prošlogodišnje dobiti biće održana 28. juna. Kompanija „Plantaže” prošlu godinu je završila sa neto dobitkom od 2,4 miliona eura.\nAkcionari će na sjednici skupštine razmatrati revizorski i izvještaj o prošlogodišnjem poslovanju i izabrati revizora za ovu. Na dnevnom redu sjednice je i odluka o izmjeni Statuta, kao i razrješenje i imenovanje članova odbora direktora.\nCrna Gora i Sjeverna Makedonija nemaju otvorenih pitanja i dobro sarađuju u oblasti saobraćaja, pri čemu je potrebno realizovati projekte koji vode bezbjednom i komfornom prevozu putnika, ocijenili su resorni ministri Osman Nurković i Goran Sugareski.\nSugareski je saopštio da obje države realizuju veoma vrijedne kapitalne projekte u izgradnji moderne saobraćajne infrastrukture.


Paušalcima naredne nedelje elektronsko rešenje o porezu za 2021. godinu - Ozon Media\nPoreska uprava saopštila je da će svim preduzetnicima paušalcima dostaviti elektronska rešenja o utvrđenim poreskim obavezama za 2021. godinu tokom naredne sedmice, od 18. do 25. januara.\nPoreska uprava je kako se navodi u saopštenju, izvršila obračun poreza na prihode od samostalne delatnosti i doprinosa za obavezno socijalno osiguranje za 2021. godinu, za vlasnike samostalne delatnosti koji se paušalno oporezuju.\nMesečne akontacije po osnovu poreza i doprinosa za obavezno socijalno osiguranje za 2021. godinu, kako se naglašava, uplaćuju se sa pozivom na broj (u njegovoj srtrukturi se nalazi i broj odobrenja za plaćanje (BOP) koji je dodeljen za 2021. godinu).\nKako podsećaju u Poreskoj, novi preduzetnici paušalci u roku od 48 sati od dana registracije osnivanja privrednog subjekta u APR-u (Agenciji za privredne registre) dobijaju rešenje o utvrđenoj obavezi u elektronskoj formi posredstvom portala Poreske uprave.\n„Od prošle godine rešenja o utvrđenim obavezama preduzetnici paušalci dobijaju isključivo elektronskim putem i to dostavljanjem u poresko sanduče na portalu Poreske uprave (ePorezi)“, podsećaju u Poreskoj.\nNapominju i da se shodno članu 36. stav 13. Zakona o poreskom postupku i poreskoj administraciji, rešenje u elektronskom obliku smatra dostavljenim danom postavljanja na portal Poreske uprave.\nZa pristup portalu Poreske uprave neophodan je kvalifikovani elektronski sertifikat, koji izdaje pet sertifikacionih tela u Republici Srbiji (MUP, JP PTT, Privredna komora Srbije, Halcom, E-Smart Systems).\nUkoliko pristup poreskom sandučetu u ime preduzetnika-paušalca vrši drugo lice, poreski obveznik je dužan da to lice ovlasti.\nPoreski obveznici dodatno mogu da se informišu o svojim obavezama i u Кontakt centru Poreske uprave na brojeve telefona 0700 700 007 i 011/331 01 11, kao i na šalteru “Vaš poreznik” u 37 filijala širom Srbije.


Zahvalnicu Leskovcu za doprinos u zapošljavanju primila zamenica gradonačelnika - JUGPRESS\nGradu Leskovcu danas je u Beogradu uručeno priznanje u vidu zahvalnice za izuzetan doprinos zapošljavanju u 2017. godini na nivou lokalnih samouprava, saopšteno je iz kabineta gradonačelnika.\n“U ime grada zahvalnicu je primila zamenica gradonačelnika Jasmina Ranđelović, a uručenje je upriličeno povodom Dana nacionalne službe za zapošljavanje.\nNa osnovu potpisanog sporazuma za sprovođenje programa i mera Lokalnog akcionog plana za zapošljavanje u 2017. godini, Grad Leskovac i Nacionalna služba za zapošljavanje učestvuju sa po 13 miliona dinara, što ukupno iznosi 26 miliona.\nOd ovog iznosa 6 miliona bilo je opredeljeno za javne radove, 10 miliona dinara za program samozapošljavanja i još 10 miliona dinara za stručnu praksu.\nGrad Leskovac će uz tehničku pomoć NSZ-a realizovati u 2017. godini i program stručne prakse sa prosečnom ocenom 9 i više za pripravnike sa najmanje četvorogodišnjim visokim obrazovanjem i program obuke za poznatog poslodavca”, navodi se u saopštenju koje u celini prenosimo.\nJoš jedno isprobano zamagljivanje oči narodu. Čim su rezultati katastrofalni,slede nagrade. Evo još jednog primera. Samo se nadam da će prazni novčanici,prazni stomaci i na drugoj strani bahatost vlastodržaca da nam dopru do glave u kojima je vreme da proradi zdrav razum.\nDecembar 14, 2017 8:00 pm


Obilježena godišnjica stradanja Srba - Portal Drina Press\nObilježena godišnjica stradanja Srba\n15. decembra 2020. Službe\nU bratunačkom selu Bjelovac u porti crkve Svetog proroka Ilije danas je obilježena 28. godišnjica stradanja 68 Srba iz ovog i susjednih sela Sikirić i Loznička Rijeka. Tim povodom u porti crkve na čijem zidu je postavljena spomen-ploča sa imenima srpskih žrtava, služen parastos za ukupno 109 mještana, koji su ubijeni na tom području u posljednjem ratu.\nNa nepravdu prema srpskim žrtvama ukazala je predsjednica Opštinske organizacije porodica zarobljenih i poginulih boraca i nestalih civila Radojka Filipović koja je istakla da je od zločina u Bjelovcu, Sikiriću i Lozničkoj Rijeci prošlo 28 godina.\n“Bojimo se da će predmeti skupljati prašinu u ladicama pravosuđa i da će ti zločini ostati neprocesuirani. To je još jedan zločin koji pravosuđe BiH čini prema porodicama srpskih žrtava“ upozorila je Filipovićeva.


Republika Srpska podnijela 308 kaznenih prijava zbog ratnog zločina nad Srbima u Sarajevu - Index.hr\nMUP Republike Srpske podnio je nadležnim tužiteljstvima 308 kaznenih prijava zbog ratnih zločina na širem području Sarajeva nakon 1992. godine, izvještava agencija "Tanjug".\n"Kaznene prijave podnijete su protiv 2.359 osoba za koje se sumnja da su počinile jedno ili više kaznenih djela ratnih zločina, koji se odnose na 3.841 žrtvu, uglavnom srpske nacionalnosti u i oko Sarajeva." - precizirao je predstavnik tima MUP-a RS za istraživanje i dokumentiranje kaznenog djela ratnog zločina nakon 1992. godine Radovan Pejić.\nPejić je naveo da je poseban tim počeo raditi i na formiranju dosjea žrtava u Sarajevu, s prioritetom formiranja dosjea ubijenih.\n"Rezultat tih aktivnosti je preko 2.000 formiranih dosjea ubijenih u Sarajevu, uglavnom Srba", naglasio je Pejić.\nOn je naglasio da MUP RS raspolaže dokumentacijom do koje je sam došao operativnim radom ili ju je preuzeo od odgovarajućih institucija i nevladinih organizacija u RS.\n"Značajno bi bilo dobiti podatke hitne medicinske pomoći, vojne bolnice, Univerzitetsko-medicinskog centra Sarajevo, dokumente o sahranama iz poduzeća 'Pokop', a da ne govorimo o dokumentima i arhivima formiranih logora, štabova teritorijalne obrane i Armije BiH, obavještajne službe AID i drugih policijskih struktura u Sarajevu. Sigurni smo da se tu nalaze odgovori na zadatak koji ima Komisija za ispitivanje istine o stradanjima u Sarajevu", zaključio je.


Stiglo 216 prijava, milion KM u podsticaje za zapošljavanje\n30.07.2018. / 10:15\nBANJALUKA – Na javni poziv za dodjelu podsticaja za zapošljavanje, za koji je iz budžeta grada Banjaluka obezbijeđeno 1,02 miliona KM, podneseno je 216 zahtjeva, saopšteno je iz gradskog Odjeljenja za privredu.\nOve godine je uvedena i nova linija podsticaja za sufinansiranje nabavke opreme za opremanje kabineta za praktičnu nastavu srednjih stručnih škola s ciljem obezbjeđivanja kvalifikovane radne snage neophodne na tržištu rada, za šta je namijenjeno 100.000 KM.\nKomisija resornog odjeljenja će u narednim danima obraditi pristigle zahtjeve, bodovati ih i predložiti listu onih koji ispunjavaju uslove javnog poziva.\nIz Odjeljenja za privredu navode da je najveće interesovanje iskazano za podsticaje namijenjene povećanju produktivnosti i konkurentnosti, te da su za ovu vrstu podsticaja aplicirala 164 privrednika.\nOd toga, njih 132 iz kategorije malih i srednjih preduzeća želi podsticaj za sufinansiranje nabavke osnovnih sredstava.\nIz Odjeljenja ističu da se manji dio, njih 21, prijavio za prekvalifikaciju radnika za deficitarna zanimanja, dok su 11 zahtjeva dostavile srednje stručne škole za sufinansiranje nabavke opreme za kabinete za praktičnu nastavu.\nIstovremeno, 52 nezaposlena Banjalučanina prijavila su se za podsticaje namijenjene samozapošljavanju. Srna\nTagovi: banja lukagradska upravapodsticajizaposljavanje


TotalCar.rs » Range Rover Evoque ulazi u proizvodnju\n0 komentara 8634 pregleda\nPostrojenje Land Rover Hejlvud u Liverpulu u Velikoj Britaniji juče je zvanično objavilo informaciju o početku proizvodnje prvog Range Rover Evoque vozila koje je u poslednje vreme u značajnoj meri privlačilo pažnju javnosti.\nGeneralni direktor Jaguar Land Rovera – Ralf Spet je u pratnji svojih saradnika i zaposlenih proslavio ovaj svečani događaj. Prvo proizvedeno vozilo biće donirano britanskom Fondu za razvoj motorne industrije.\nDo sada je interesovanje za novi model pokazalo čak 18.000 kupaca. Land Rover Evoque biće izvožen u preko 170 zemalja širom sveta, što će imati pozitivan efekat na britansku ekonomiju.\nKada se uzme u obzir da je reč o automobilu privlačnog izgleda, male težine i ekonomične potrošnje, koje može podjednako dobro da se snađe u uslovima gradske i terenske vožnje, onda nije čudo zbog čega je već dugo vremena u fokusu pažnje velikog broja obožavalaca i (potencijalnih) kupaca.


Radna grupa za izradu Nacrta zakona o izmenama i dopunama Zakona o bezbednosti saobraćaja (ZOBS), po svemu sudeći, pristupiće pisanju potpuno novog Zakona. Članovi te grupe do sada su izneli primedbe na više od 20 odsto odredbi u važećem zakonu, tako da je umesto izmena, gotovo izvesno donošenje potpuno novog ZOBS-a.\nManje poginulih, smanjenje materijalne štete sa 700 na 500 miliona evra godišnje, nulta tolerancija na konzumiranje alkohola, uvođenje stimulativnih i destimulativnih mera za vozače i veća odgovornost preduzeća za puteve, samo su neke od mera koje bi trebalo da se nađu u novom zakonu o bezbednosti u saobraćaju.\n“Već sada je jasno da će aktuelni Zakon o bezbednosti saobraćaja morati da se drastično menja, jer je posle primedbi iznetih od strane relevantnih članova novoformirane Radne grupe konstantovano da je neophodno izvršiti promene na više od 20 odsto sadržaja zakona koji je sada na snazi. To zahteva donošenje novog zakona”, rekao je šef Radne grupe za izradu nacrta Zakona o izmenama i dopunama ZOBS-a, Milan Vujanić.\nČlanovi Radne grupe konstatovali su “kako će prvobitna ideja o izmenama i dopunama aktuelnog Zakona o saobraćaju, sudeći na osnovu diskusija i saopštenih primedbi od strane 27 članova Radne grupe pretrpeti drastične promene“.\n“U pisanje finalnog teksta novog Zakona o bezbednosti saobraćaja, čiji je osnovi cilj da se posle usvajanja značajno, i u kratkom vremenskom periodu, poboljša bezbednost na srpskim putevima, učestvovaće više od 40 eksperata iz svih saobraćajnih oblasti”, izjavio je pomoćnik ministra saobraćaja Saša Mirković.\n“Očekujemo da će efekti novog Zakona već u prvoj godini biti značajni, kada je reč o smanjenu smrtnosti na našim putevima”, istakao je Mirković.\n“Cilj nam je da kvalitetnijim rešenjima od sadašnjih, i boljom primenom Zakona, ukupna, crna slika koju svakodnevno viđamo na našim putevima počne da se menja“, dodao je on.\nProfesor Vujanić osvrnuo se i na materijalne efekte koje bi doneo novi zakon.\n“Osiguravajuća društva sada izdvajaju ogromna sredstva kao obeštećenja zbog velikog broja saobraćajnih udesa”, kaže Vujanić.\n“Taj novac, ukoliko bi se novim zakonskim propisima smanjio broj saobraćajnih incindenata, omogućio bi da se sredstva koja su se do sada izdvajala u odštetnim postupcima, eventualno usmere na ulaganje u saobraćajnu infrastrukturu, a od toga bi država, ali i osuguravajuća društva imali veliku korist”, objašnjava Vujanić.\nJedna od izmena u novom Zakonu o bezbednosti saobraćaja na putevima mogla bi da bude da vozači ne smeju da imaju nimalo alkohola u krvi, kao što je to sada predviđeno samo za profesionalne vozače, rečeno je u radnoj grupi koja priprema zakon.\nProfesor Vujanić kaže da nema razloga da neko pije kada vozi i da bi novi zakon trebalo da predvidi vožnju bez alkohola, s obzirom da mnogo ljudi strada na srpskim putevima upravo zbog konzurmiranja alkohola.\nVujanić je rekao da sadašnji zakon predviđa da profesionalni vozači moraju da imaju nula promila alkohola u krvi, a da ni ostali vozači ne smeju da ga konzumiraju, ali mogu da imaju do 0,3 promila alkohola, “jer su možda jeli nešto što je izazvalo alkoholno vrenje”.\nŠef radne grupe istakao je da vozač i po sadašnjem zakonu, ako kaže da je malo popio, a ima na primer 0,1 promil alkohola, takođe može da bude kažnjen. Ako se pak izjasni da nije pio, onda mu se toleriše do 0,3 promila zbog navodnog alkoholnog vrenja.\nDamir Okanović, direktor Srpskog komiteta za bezbednost saobraćaja i član radne grupe kazao je da će novim zakonom odgovornost putara biti podignuta na viši nivo.\n“To podrazumeva da u slučaju saobraćajne nesreće i oni mogu da budu krivično gonjeni ukoliko se dokaže da je nesreća uzrokovana nebezbednim putem, recimo odronom ili rupom na kolovozu”, kaže Okanović.\n“Biće precizirana odgovornost putara i u slučaju sprečavanja nastanka saobraćajnih nesreća. Inspekciju, superviziju i analizu bezbednosti puteva obavljaće inženjeri. To su mere kojima može da se spreči saobraćajna nesreća, ali i da ukoliko krivicom vozača do nje ipak dođe, posledice ne budu teške”, naglasio je Okanović.\n“Prema važećim propisima, vozač ako naiđe na rupu na putu, velikom mukom dolazi do naknade štete, jer u sadašnjem zakonu postoji famozna odredba o potrebi prilagođavanja brzine”, dodaje Okanović.\n“Sada se dešava da kakav god propust da napravi putar, krivica se svaljuje na vozača jer navodno nije prilagodio brzinu”, rekao je Okanović.\nPored navedenih odredbi, radna grupa insistiraće i da prilikom parkiranja vozila na trotoaru obavezno bude ostavljeno 1,6 metara mesta za pešake, što sada nije slučaj.\n“To je novac koji bi trebalo da se troši namenski za unapređenje bezbednosti saobraćaja, ali mi bitan pomak u tom smislu ne primećujemo”, kaže on.\n“Postavićemo veći stepen odgovornosti onome koji troši novac namenjen spasavanju ljudi, a preciznije će biti definisan i način finansiranja onoga ko prima sredstva i postojaće sistem kontrole toka tog novca”, objasnio je Okanović.\n« Moguće poskupljenje putarine za 20%\nPoskupljuje registracija vozila »


Smeštaj - Dom za stare, Starački dom Royal Dom\nRoyal Dom / Smeštaj\nDom za stare „Royal“ poseduje sve što je potrebno za bezbedan, udoban smeštaj i adekvatno čuvanje starijih osoba. Sobe su opremljene savremenim i praktičnim nameštajem, namenski dizajniranim za potrebe starih lica, LED televizorima, kablovskom i klima uređajima. Sve prostorije su prostrane i imaju dosta dnevne svetlosti. Posebnu pažnju posvećujemo higijeni prostora i vodimo računa da prostorije naših korisnika uvek budu uredne i čiste.\nDom za stare pruža prijatnu i porodičnu atmosferu\nU našem domu za stara lica, korisnicima su na raspolaganju i prostrani dnevni boravak i trpezarija, koji su veoma funkcionalno i adekvatno opremljeni. Ovaj svetao i uredan prostor jeste i mesto gde naši korisnici mogu da prate tv program, slušaju muziku, čitaju novine, igraju domine, šah, slave rodjendan. To su prostorije predviđene za njihova zajednička druženja, a ujedno i prostorije gde mogu da prime posetu u uživaju i druže se sa svojim porodicama i prijateljima. Želimo da im svaki trenutak u našem domu bude prijatan i ugodan, pa im često i organizujemo i razne zabavne aktivnosti u skladu sa njihovim interesovanjima i sposobnostima. Pored kompletno opremljenih prostorija, naš dom za stare ima prelepo dvorište, sa mnogo zelenila i cveća, u kojem se nalazi i prostran letnjikovac, koji predstavlja idealno mesto za uživanje i opuštanje u letnjim mesecima. Korisnici imaju mogućnost da uživaju u prijatnom okruženju i porodičnoj atmosferi.


Nedimović o zakonu o eksproprijaciji: Svako ima pravo na svoje mišljenje, pa makar ono bilo i pogrešno - Izazov\nRadio-televizija Srbije\t 4. decembra 2021. 08:50\n"Zakon o eksproprijaciji odnosi se na državni posao za objekte i zemljište koji su namenjeni za javnu svojinu, ta povezivanja sa ‘Rio Tintom’ i ostalim čudima to ne da nema veze sa životom, to je prosto neverovatno", kaže Nedimović.\nIstiče da predsednik ima ovlašćenja i da je dobro što po našem Ustavu ima nekoliko stepena i podeljena nadležnost donešenja zakona ili stavljanja veta.\n"Predsednik će iskoristiti to svoje ovlašćenje onako kako bude procenio njegov pravni tim i to je nekoliko puta bila tema", dodao je Nedimović.\n"Tolika politizacija nečeg što su nove pruge, auto-putevi, vodovne mreže da ja prosto ne mogu da verujem i ne znam da li su svesni ljudi koji na tu temu komuniciraju koliko to nema veze sa onim što oni pričaju i sa ekologijom. Znate kako, svako ima pravo na svoje mišljenje, pa makar ono bilo i pogrešno", naglasio je Nedimović.\n"Ono što je važno svako ima pravo da iskaže svoj stav dok ne ugrožava pravo i bezbednost drugih ljudi i institucija. Srbija je pravna država", dodao je Nedimović.\n"Ove godine izvešćemo hrane u vrednosti od preko pet milijardi. Ovu godinu ćemo zaključiti sa ozbiljnim rastom i to ne samo izvozom sirovina i ratarskih proizvoda veće i organskih proizvoda, polu proizvoda i gotovih proizvoda", kaže Nedimović.\nMi danas izvozimo hranu na velika tržišta kao što je Egipat ili recimo Indoneziju koje je tržište od 317 miliona stanovnika.\nMinistar je najavio i nove podsticaje poljoprivrednicima, pa će tako već od sledećeg meseca biti upućen novi poziv poljoprivrednicima za sredstva iz IPARD-a da uzmu sredstva koja garantuju povrat sredstava od 60 odsto za kupovinu mehanizacije ili neka druga ulaganja.


Vulin: Haški tribunal posvađao region - Izazov\nVulin: Haški tribunal posvađao region\nRadio-televizija Srbije 1. januara 2016. 17:56\n"Postoje tamo ljudi koji smatraju da treba produžiti rad Haškog tribunala dok oni ne odu u penziju. Šta je bila svrha Haškog tribunala? Pomirenje na prostoru bivše Jugoslavije. A taj sud nas je uvek svađao svaka njegova presuda, oslobađanje, kazna nas je svađala", rekao je Vulin.\nDodao je da mu je zato iskreno žao "kada neko kao Franko Simatović i Jovica Stanišić odlazi u Hag, gde im je promenjena presuda nakon što je proglašena pravosnažnom".\nVulin je u intervjuu portalu Sputnjik dodao da mu je drago što se Simatović i Stanišić vraćaju, što je Šešelj u Srbiji, i podvukao da će biti srećan kad se svi Srbi iz Haškog tribunala budu vratili u svoju zemlju.\nNa konstataciju da su mu prebacivali što je dočekao generala Vladimira Lazarevića, Vulin je rekao da se radi o delu javnosti koji mu prebacuje – što postoji.\n"Da ne postojim, možda bi mi prebacivali što sam postojao. Imam dužno poštovanje prema svakom drugačijem mišljenju, ali ne moram baš da se slažem. A moje mišljenje je da je meni kao ministru rada, zapošljavanja, boračkih i socijalnih pitanja, sa naglaskom na boračka, bilo mesto na aerodromu da dočekam generala Lazarevića", poručio je Vulin.\nGeneral Lazarević je, prema njegovim rečima, izdržao svoju kaznu, te je u svakom pravu na svetu, kad se izdrži kazna osoba slobodna.\n"Šta god ja mislio o Haškom tribunalu, a mislim loše i ne mislim da su njegove presude utemeljene na pravu, već na politici, i ne mogu da razumem da general Lazarević ne može da se vrati svojoj državi, narodu i porodici, a Ramuš Haradinaj može da postane premijer, kao što ne mogu da razumem da Naser Orić može da bude slobodan čovek i važan politički faktor u BiH, a general Lazarević ne može da stisne ruku nekom na aerodromu", dodao je Vulin.\nMinistar je istakao da ne može da razume ljude koji su u svojim knjigama opisivali kako su ubijali ljudska bića, ne komandom, ne mišlju, nego rukama, i sa ponosom objašnjavali kako su ubili srpskog policajca a onda otišli da jedu pljeskavicu.\n"Jako teško razumem da je Haški tribunal i Međunarodni sud u Hagu priznao da je Oluja ratni zločin, ali da za taj ratni zločin nije niko odgovoran. To znači da se Oluja stuštila na nesrećne Srbe u Hrvatskoj i mi smo elementarnu nepogodu proglasili za ratni zločin, jer nema nikog ko je pustio taj dažd na Srbe", zaključio je ministar.\nPokret socijalista spreman za izbore\nLider Pokreta socijalista takođe je rekao da je njegova stranka spremna za eventualne parlamentarne izbore, koje priželjkuje, ali o kojima ne može da odlučuje i da se priprema za pokrajinske i lokalne izbore.\n"Javno sam rekao da priželjkujem izbore i smatram da je i ranije trebalo da imamo parlamentarne. Ali, ja nisam u poziciji da odlučim o tome. Mi smo spremni kad god se odluči", poručio je u Vulin.\nPS se, prema njegovim rečima sprema za pokrajinske i lokalne izbore, a optužuje vojvođanskog premijera Bojana Pajtića da pokušava da odloži pokrajinske izbore.\n"Gospodin Pajtić, ako postoji neki način da se odlože pokrajinski izbori, on će ga pronaći. Ako je to neka prirodna katastrofa, mislim da bi podigao branu na Dunavu, samo da izbora ne bude. U saopštenjima svoje stranke svaki dan traži republičke izbore, ali nikada pokrajinske", ukazao je Vulin.\nNa pitanje da li ima prelazaka iz SPS u PS, Vulin je rekao da to ne naziva prebegom, jer stranke nisu u ratu, a ni ljudi ne beže.\nDiplomatski status za osoblje predstavništva Rusije pri srpskom…


PIO FOND IZDVOJIĆE 800 MILIONA DINARA DA BI NADOKNADIO RAZLIKU POGREBNIH TROŠKOVA\nGotovo 800 miliona dinara izdvojiće PIO Fond da bi nadoknadio razliku pogrebnih troškova za sve preminule poljoprivredne penzionere, njih 66.338, od 1. januara 2008. do 30. septembra 2013. godine.\nU tom periodu oni koji su organizovali sahranu dobijali su iz fonda iznos od jednog i po poljoprivrednog čeka, a po preporuci Državne revizorske institucije, visina novčane naknade trebalo je da bude u iznosu jedne i po prosečne penzije u Srbiji.\nPoljoprivredna penzija je nešto je viša od 10.000 dinara, dok je sadašnji republički prosek 23.175. To znači da bi PIO trebalo da isplati razliku naslednicima u zavisnosti od vremena smrti penzionera od 10.000 do 13.000 dinara.\nU Republičkom fondu za penzijsko i invalidsko osiguranje naglašavaju da svi oni koji su, u pomenutom periodu, naplatili novčane naknade za pogrebne troškove po osnovu smrti poljoprivrednih penzionera, imaju pravo i na naplatu razlike.\n„Fond javnim pozivom obaveštava i poziva sve one kojima pripada ovo pravo da se jave filijali Fonda koja im je isplatila novac“, kažu u PIO. „Osim toga, na šalterima naših filijala, svi zainteresovani mogu dobiti informaciju kome da se jave i koju dokumentaciju da dostave, kako bi ostvarili ovo pravo. U svakom slučaju, nudimo sistemsko rešenje ovog pitanja, kako bi se tamo gde ima osnova, na najbrži i najracionalniji način izvršila isplata, tako da nema potrebe da građani podnose pojedinačne tužbe“


Srbi ušli u Skupštinu opštine Preševo, lakalnu vlast predvodi Šćiprim Arifi - JUGPRESS\nSrbi ušli u Skupštinu opštine Preševo, lakalnu vlast predvodi Šćiprim Arifi\nKoalicija srpskih stranaka je uspela da udje u Skupštinu opštine Preševo , pokazuju preliminarni rezultati sa današnjeg, ponovljenog glasanja na biračkom mestu broj 5 koje se nalazi u zgradi opštine.\nKoalicija srpkih stranaka je dobila 41 glas na biračkom mestu na kome, tako se bar tvrdi u Preševu, nema upisanih Srba.\nSada je već sasvim izvesno da će lokalnu vlast u Preševu činiti Alternativa za promene Šćiprima Arifija, koja ima 15 odborničkih mesta, Reforma za promene Demokratske partije Albanaca – Sami Salihu sa 3 i koalicija srpskih stranaka sa 2 odbornika.\nU opoziciji će, bar prema trenutnom stanju stvari, biti Demokrarska partija Albanaca (DPA) Ragmija Mustafe sa 11, Partija demokratskog delovanja (PDD) Rize Halimija sa 6 i Demokratska unija dolone (DUD) Skendera Destanija sa jednim odbornikom.\nPrema poslednjim informacijama koje JUGpress ima iz Opštinske izborne komisije zabeležene su i tehničke nepravilnosti danas, u glasačkoj kutiji je jedan listić manje u odnosu na broj izašlih birača.


Izbori 2017 - Blic Online\nCesid o izborima: Sve u skladu sa zakonom, sitne nepravilnosti, kampanjom dominiro JEDAN ČOVEK\nCentar za slobodne izbore i demokratiju (Cesid) ocenio je u izveštaju o predsedničkim izborima u Srbiji održanim u aprilu, da su oni sprovedeni u skladu sa zakonom, da su poštovana osnovna prava građana uz postojanje određenih neravnopravnosti izbornih učesnika.\nZašto je važno da znamo kako stranke troše pare, naročito u kampanji, i šta GRAĐANI DUPLO PLAĆAJU\nOrganizacija Transparentnost Srbija (TS) saopštila je danas da su godišnji finansijski izveštaji političkih stranaka važni jer će se u njima naći ne samo prihodi i rashodi koje su stranke imale za redovne troškove prošle godine, već i prihodi i troškovi koji se odnose na izbornu kampanju.\nDimitrijević: Ne bira RIK predsednika, već građani\nPredsednik RIK Vladimir Dimitrijević izjavio je danas da očekuje da svi članovi komisije postupe u skladu sa zakonom i glasaju za utvrđivanje rezultata predsedničkih izbora.\nCRTA: Na ponovljenim izborima Vučić osvojio najvie glasova\nNa glasanje za ponovljene predsedničke izbore na tri biračka mesta u Novom Sadu, Leskovcu i Trsteniku u ponedeljak je do 20 časova izašlo ukupno 1.033 birača, odnosno 32,8 odsto građana upisanih u birački spisak, saopštila je CRTA posmatračka misija "Građani na straži".\nCRTA: Do 16 sati glasalo 23,9 birača na ponovljenim izborima\nDo 16 časova na glasanje za ponovljene predsedničke izbore na još tri biračka mesta je izašlo ukupno 23,9 procenat građana upisanih u birački spisak za ova biračka mesta saopštila je CRTA posmatračka misija "Građani na straži".\nCRTA: Do 13 časova glasalo 18 odsto birača\nDo 13 časova na glasanje za ponovljene predsedničke izbore na tri biračka mesta je izašlo ukupno 18 procenat građana upisanih u birački spisak, saopštila je CRTA posmatračka misija "Građani na straži".\nDSS: Besmislena je teza da se glasanjem u RIK-u dokazuje opozicioni status\nDemokratska stranka Srbija (DSS) odbacila je danas kao "besmislenu" tezu da se "samo pravljenjem presedana" prilikom glasanja u Rpeubličkoj izbornoj komisiji (RIK) i učestvovanjem u "politikantskim igrarijama" dokazuje opozicioni status.\nDveri insistiraju da se Šešelj, Čanak i DSS izjasne\nSrpski pokret Dveri nastavio je danas da insistira na izjašnjavaju predstavnika Srpske radikalne stranke, Lige socijaldemokrata Vojvodine i Demokratske stranke Srbije o tome da li će glasati za konačne rezultate izbora u Republičkoj izbornoj komisiji.\nStefanović: Oni koji ne priznaju rezultate izbora, dižu rejting Vučiću\nFunkcioner SNS Nebojša Stefanović izjavio je danas da najnovije istraživanje javnog mnjenja pokazuje da raste podrška lideru naprednjaka i izabranom predsedniku Srbije Aleksandru Vučiću.\nCRTA: Vučić osvojio najviše glasova na ponovljenim izborima\nCentar za istraživanje, transparentnost i odgovornost (CRTA) saopštio je da je izlaznost na ponovljenim izborima na osam biračkih mesta bila 35 odsto, a da je najviše glasova osvojio lider SNS Aleksandar Vučić - 2.468.\nVANREDNO OBRAĆANJE LIDERA SNS Vučić: Na ponovljenim izborima osvojili smo u proseku 71,66 odsto\nPredsednik Srpske napredne stranke Aleksandar Vučić rekao je večeras na vanrednoj konferenciji za medije u sedištu te stranke da je danas na osam biračkih mesta gde su ponovljeni izbori za predsednika Srbije osvojio u proseku 71,66 odsto glasova, dok su njegovi politički protivnici osvojili dvostruko manje glasova.\nCRTA: Do 16 sati glasalo 23,2 odsto birača\nDo 16 časova na glasanje za ponovljene predsedničke izbore na osam biračkih mesta je izašlo ukupno 23,2 procenta građana upisanih u birački spisak za ova biračka mesta saopštila je CRTA posmatračka misija "Građani na straži".\nĐurić zahvalio OEBS-u na pomoći za organizovanje izbora za predsednika Srbije na Kosovu\nDirektor Kancelarije za Kosovo i Metohiju Marko Đurić zahvalio je danas u Beogradu šefu Misije OEBS na Kosovu i Metohiji Janu Bratuu na pomoći te organizacije pri organizovanju izbora za predsednika Srbije na Kosovu i ocenio da su izbori bili pripremljeni i održani po najvišim demokratskim standardima.\nMartinović (SNS): Opozicija može da smeni Maju Gojković ako ima većinu\nŠef poslaničke grupe Srpske napredne stranke Aleksandar Martinović danas je, povodom zahteva opozicije za smenu predsednice Skupštine Srbije Maje Gojković, rekao da je mogu smeniti ako imaju većinu.\nCRTA: Do 10 glasalo 9 odsto birača na ponovljenim izborima\nDo 10 časova na osam biračkih mesta na kojima se danas ponavlja glasanje na predsedničkim izborima biračko pravo iskoristilo je devet odsto građana, saopštila je nevladina organizacija za praćenje izbora CRTA - "Građani na straži".\nObradović: Šešelj i Čanak odlučuju o priznavanju izbora\nPredsednik Pokreta Dveri Boško Obradović izjavio je danas da vladajuća koalicija nema većinu u RIK-u, te da će se na glasanju RIK o proglašenju konačnih rezultata predsedničkih izbora videti ko je opozicija.\nIzbori za predsednika Srbije ponavljaju se danas na osam biračkih mesta, po jednom u Kraljevu, Pančevu, Vršcu, Vrbasu, Topoli, Zrenjaninu, Bačkoj Palanci i beogradskoj opštini Zvezdara.\nMihajlović: Srbija će ostati politički stabilna\nPotpredsednica vlade Zorana Mihajlović je izjavila danas da je na predsedničkim izborima Aleksandar Vučić pobedio sa milion i po glasova više od prvog sledećeg kandidata i da će Srbija ostati politički stabilna.


Peć: Počeli radovi na izgradnji putne infrastrukture za povratnike - Radio Kontakt Plus\nPeć: Počeli radovi na izgradnji putne infrastrukture za povratnike\n08:46, 22.05.2020Izvor: Radio Kontakt Plus\nKosovsko Ministarstvo za zajednice i povratak saopštilo je da su započeti radovi na izgradnji puta i kanalizacije u dva naselja duž regionalnog puta Peć-Rožaje, u kojima živi oko 100 porodica povratnika iz albanske, srpske, egipatske i romske zajednice.\n"Od izgradnje puta i kanalizacije na četiri lokacije direktnu korist će imati 76 porodica, a prema rečima meštana to će umnogome olakšati i unaprediti njihov svakodnevni život", navedeno je u saopštenju kosovskog Ministarstva za zajednice i povratak.\nPrisutni meštani, dodaje se u saopštenju, kazali su da na put i kanalizaciju čekaju punih 20 godina i zahvalili su svima koji su ovo omogućili.\nPočetku radova prisustvovali su ispred Ministarstva za zajednice i povratak, savetnik za integraciju zajednica Marko Stanojević, savetnik za povratak Miloš Stanković, zamenik gradonačelnika Peći Fatmir Aslani kao i partneri iz Međunarodne organizacije za migracije (IOM).\nProjekat izgradnje puta i kanalizacije za povratnike u opštini Peć realizuje se u okviru programa "Povratak i reintegracija (EU-RRK) faza 5", koji finansira Kancelarija Evropske unije i kosovsko Ministarstvo za zajednice i povratak, a sprovodi IOM u 11 opština na Kosovu.\nUkupna vrednost projekta, kako je saopšteno, je 42.817 evra.


Brnabić: Brzo i efikasno protiv sajber kriminala - Jutarnji GLASnik\nPremijerka Srbije Ana Brnabić je izjavila da je Srbija spremna da se suoči s brojnim izazovima u oblasti informacione bezbednosti, jer pored svih prilika koje digitalizacija pruža, ona ipak nosi i niz rizika.\n„Tehnologija brzo evoluira i zato moramo razvijati naš odgovor na te pretnje“, kazala je premijerka na otvaranju dvodnevne konferencije o visokotehnološkom kriminalu i informacionoj bezbednosti „Poveži se sigurno“, u Palati Srbija u Beogradu, na kojem su govorili i ministar unutrašnjih poslova Nebojša Stefanović i evropski komesar za unutrašnja pitanja i migracije Dimitris Avramopulos.\n„Na pretnje reagujemo brzo, efikasno i svi zajedno“, rekla je Brnabić i dodala da Srbija s međunarodnim partnerima učestvuje u zajedničkoj borbi protiv sajber kriminala.\nStefanović: Podneto 77 krivičnih prijava ove godine\nMinistar unutrašnjih poslova Nebojša Stefanović rekao je da Srbiju nije zaobišao izazov s kojim se bore sve policije sveta – da se efikasno suprotstave visokotehnološkom kriminalu, kao i svim drugim oblicima kriminala gde su računari ili računarske mreže sredstvo za izvršenje krivičnih dela.\n„Efikasnu borbu na ovom polju vode organizacione jedinice Ministarstva unutrašnjih poslova Srbije, s posebno obučenim policijskim službenicima, opremljene najsavremenijom tehnikom i softverima. Ipak, smatram da su nam u ovoj borbi potrebni svi raspoloživi partneri iz medjunarodne zajednice, privatnog sektora, civilnog društva, jer samo tako, svi zajedno, možemo unaprediti informacionu bezbednost svih gradjana Srbije“, kazao je Stefanović.\nOn je rekao da je specijalno odeljenje Ministarstva unutrašnjih poslova Srbije za borbu protiv visokotehnološkog kriminala ove godine podnelo 77 krivičnih prijava protiv 82 lica, a u prethodnih deset godina 881 krivičnu prijavu protiv 1.096 osoba.\n„Pripadnici Ministarstva unutrašnjih poslova učestvovali su ove godine s međunarodnim partnerima u nekim od najvećih akcija u borbi protiv visokotehnološkog kriminala“, kazao je Stefanović.\nMinistar je kazao da je prepoznata potreba za prevencijom i ranom obukom najmlađih, odnosno da đaci u prvom, četvrtom i šestom razredu pohadjaju nastavu o bezbednosti u okviru koje je jedna od najvažnijih tema informaciona bezbednost i prevencija nasilja i zloupotreba na Internetu.\n„Današnji skup, pod sloganom ‘Poveži se sigurno!’, najbolja je potvrda za tvrdnju da su međunarodna saradnja ministarstava unutrašnjih poslova, nacionalnih CERT timova, medjunarodnih organizacija i privatnog sektora, jedini način da se uspostavi efikasan sistem informacione bezbednosti i snažan sistem za borbu protiv visokotehnološkog kriminala“, kazao je Stefanović.\nAvramopulos: Sajber bezbednost hitno i bitno pitanje\n„Cilj je da uklonimo potencijalne pretnje po izbore i ojačamo demokratske kapacitete Evropske unije“, kazao je Avramopulos i dodao da je neophodna delotvornija medjunarodna saradnja ukoliko se nastoji da se izbore sa pretnjama.\nTagged BRNABIĆ, DIGITALIZACIJA, KRIMINAL, SAJBER BEZBEDNOST, stefanovic


Fondacija "Sveta Petka" : Južne vesti\nFondacija "Sveta Petka"\nNagrađeni studenti i talenti Opštine Medijana\n13:14, 11. 12. 2015.\nMesečnu stipendiju od oko 11.000 dinara godinu dana primaće 21 student iz Opštine Medijana, a jednokratnu pomoć od 30.000 dinara dobilo je 27 mladih talentovanih naučnika, umetnika i sportista ove opštine.\nKonkurs za stipendije Fonda "Sveta Petka"\n13:38, 30. 10. 2014.\nUspešni studenti Univerziteta u Nišu, kao i talenti u oblasti umetnosti, sporta ili nauke, koji žive na teritoriji Opštine Medijana, mogu se do 4. novembra prijaviti na konkurs za novčana sredstva Fonda “Sveta Petka”.\nSporne odluke Fondacije “Sveta Petka” u Nišu\n12:48, 11. 12. 2013.\nO parovima koji će dobiti pomoć za vantelesnu oplodnju odlučivala je lekarska potkomisija čiji je član uhapšen zbog sumnje da je primio mito, a jedan par je podneo prigovor na rad još jednog člana.\nKonkurs Fonda "Sveta Petka" za studente i talente\n11:51, 28. 10. 2013.\nUspešni studenti tehničkih, prirodnih i društvenih nauka Univerziteta u Nišu, kao i nagrađivani naučnici, umetnici i sportisti, koji žive u opštini Medijana, mogu da konkurišu za sredstva Fonda "Sveta Petka".\nPredsednik Skupštine ne podnosi izveštaj\n12:44, 3. 10. 2013.\nJedino Fondacija “Sveta Petka”, čiji je predsednik Momčilo Radojičić, ujedno i predsednik Skupštine niške Opštine Medijana, od svih skupštinskih tela nije podnela izveštaj o radu za prethodnih godinu dana.\nŠansa za finansiranje veštačke oplodnje\n14:55, 22. 7. 2013.\nBračni parovi iz niške opštine Medijana koji se leče od steriliteta do 12. avgusta mogu da se prijave za vantelesnu oplodnju koja bi bila finansirana iz Fondacije Sveta Petka.\nRadojičić u sukobu interesa\n10:20, 23. 5. 2013.\nPredsednik Skupštine niške Opštine Medijana i još 4 odbornika protivzakonito upravljaju i Fondacijom "Sveta Petka", koja se finansira iz opštinskog budžeta.


Centar za kontinuiranu medicinsku edukaciju – Univerzitet u Beogradu, Medicinski fakultet\nHome/Centri/Centar za kontinuiranu medicinsku edukaciju\nCentar za kontinuiranu medicinsku edukaciju\tCiktmin\t2020-10-08T12:09:37+00:00\nDr Subotića 8, 11 000 Beograd\nTelefoni: +381 11 36 36 363, 36 36 364\nfaks: +381 11 36 36 365\nEl. pošta: kontinuiranaedukacija@med.bg.ac.rs\nProdekan za kontinuiranu medicinsku edukaciju : Prof. dr Vesna Bjegović – Mikanović\nSekretar Centra: Ružica Nikolić, master javnog zdravlja, dipl. menadžer za poslovne komunikacije, ing. informatike\nStručni saradnik: Tatjana Valgoni, dipl. andragog\nNajave kontinuiranih medicinskih edukacija\nPoziv za akreditaciju programa KME\nCentar za kontinuiranu medicinsku edukaciju Medicinskog fakulteta osnovan je 2003. godine.\nKontinuirana medicinska edukacija se bavi razvijanjem znanja, veština i profesionalnih kompetencija, kao i informisanjem o novinama u medicini, srodnim naukama i zdravstvenoj tehnologiji u cilju održavanja i unapređenja kvaliteta rada zdravstvenih radnika i zdravstvenih saradnika.\nFakultet u okviru svoje misije pružanja kvalitetnog obrazovanja u oblasti zdravstva na svim nivoima omogućava da kroz kontinuiranu medicinsku edukaciju zdravstveni radnici i zdravstveni saradnici ostvare svoje pravo i dužnost da se permanentno usavršavaju prateći stručni i naučni razvoj medicinskih i drugih nauka.\nOpšti ciljevi kontinuirane medicicinsk edukacije na Fakultetu su:\nrazvoj sistema kontinuirane medicinske edukacije;\norganizacija stručnih skupova (seminara, škola, individualnog usavršavanja, edukacija edukatora ) i organizovanje drugih oblika prenošenja znanja i informacija od značaja za KME;\nuspostavljanje interdisciplinarne stručne saradnje sa drugim centrima KME i institucijama koje obavljaju KME u zemlji i inostranstvu,\nuključivanje u međunarodne sisteme KME;\nsprovođenje procedure za dobijanja akreditacija za aktivnosti KME;\nsaradnja u međunarodnim projektima od značaja za KME;\npublikovanje, razmena literature i informacija u oblasti KME;\nformiranje, primena i unapređenje bodovnog sistema vrednovanja KME;\nevaluacija obrazovnog procesa i analiza obrazovnih potreba u kontekstu KME.\nCentar za KME ima Programski savet a rad je regulisan Pravilnikom o organizovanju i sprovođenju kontinuirane medicinske edukacije.


Otvaranje preduzeća jednim klikom od 2018. godine - Edukaplus\nOtvaranje preduzeća jednim klikom od 2018. godine\nRegistracija firme ili radnje u Srbiji traje u proseku sedam dana i zahteva pet koraka. To se jednostavnije i brže završava u 46 zemalja. Do kraja sledeće godine, međutim, trebalo bi da zaživi elektronska registracija preduzeća, čime bismo po jednostavnosti otpočinjanja posla mogli da preteknemo pet ekonomija na Doing business listi Svetske banke. Ministarstvo privrede i UNDP nedavno su potpisali sporazum koji predviđa da e-prijava zaživi do novembra 2018. godine.\n– Vreme koje je neophodno za otvaranje preduzeća je skraćeno sa 12 na sedam dana, dok je svetski prosek 21 dan – objašnjavaju u Ministarstvu privrede.\n– Generalno, procedura za pokretanje biznisa je efikasna, s tim što postoje neki drugi neophodni koraci koji prethodno treba da se preduzmu, što sam proces otpočinjanja biznisa otežava. Budući preduzetnici i osnivači privrednih subjekata moraju da popune prilično opširne papirne obrasce, izrade nacrt statuta, da osiguraju da su njihovi potpisi verifikovani pred relevantnim institucijama…\n– Ukinuće se korak sertifikovanja statuta, koji je trenutno neophodan – dodaju u Ministarstvu privrede.\n– Prema sadašnjim procedurama, osnivači subjekata moraju da idu kod javnog beležnika kako bi verifikovali sopstveni identitet i potpise. To je rutinska procedura koja bi jednostavno mogla da se zameni korišćenjem digitalnog sertifikata ili kroz proveru identiteta na licu mesta pri dostavljanju prijave u APR. Novi model će se dodati na postojeći portal APR, kako bi se omogućila elektronska registracija novih poslovnih subjekata.\nViše o izmenama i planovima u APR-u možete pročitati u intervjuu eKapije sa direktorom APR-a Zvonkom Obradovićem.


IP rangiranje za opremu u industriji hrane | ELMED d.o.o.\nIP rangiranje za opremu u industriji hrane\nSvi Loma sistemi za inspekciju su dizajnirani u skladu sa najvišim standardima IP zaštie, kako bi se obezbedila potpuna sigurnost Vašeg proizvodnog okruženja. Ovaj vodič vam pomaže da saznate koji nivoi IP rangiranja postoje i koju vrstu zaštite pružaju.\nŠta je IP rangiranje?\n„Međunarodna ocena nivoa zaštite “ (eng. "International Protection Rating”) ili „Ocena zaštite od ulaska“ (eng. “Ingress Protection Rating") je međunarodni standardni dvocifreni sistem ocenjivanja koji se koristi za definisanje nivoa efikasnosti zaptivanja električnih kućišta protiv vlage, čvrstih predmeta, alata i nečistoće.\nŠta znače brojevi u IP ocenama?\nIP ocene sastoje se od dva broja, pri čemu se prvi odnosi na mogućnost ulaska čvrstih supstanci u proizvod, a drugi na isključivu zaštitu od vlage.\nTabela u nastavku prikazuje skalu zaštite od čvrstih predmeta:\nTabela u nastavku prikazuje da zaštitu od vlage:\nMere opreza kada su u pitanju IP ocene\nKriterijumi za dodelu IP ocena potencijalno mogu pogrešno da se protumače jer nisu svi procesi testiranja isti. Na primer, kod IP65 i IP66 test predviđa da se voda prska sa 3 metra ali u stvarnosti u fabrikama verovatno prskaju na mnogo bližoj udaljenosti.\nRezime Lominih IP ocena\nLoma sistemi za inspekciju su IP66 klasifikovani kao standardni i za okruženja visoke zaštite a koja mogu biti mokra ili prašnjava, tada iziskuju opremu sa zaštitom IP69k. Obratite nam se za savet o ispravnoj IP oceni kako biste udovoljili zahtevima proizvodnje, bezbednosti i čistoće.


Press Online :: Odbojka :: Odbojkašice ubedljive protiv Alžira\nOdbojkašice ubedljive protiv Alžira\nŽenska odbojkaška reprezentacija Srbije, savladala je danas selekciju Alžira sa 3:0 (25:7, 25:11, 25:3) u četvrtom kolu B grupe Svetskog kupa u Japanu.\nSrbija je zabeležila treći vezani trijumf na takmičenju, posle startnog poraza od Kine i pobeda protiv selekcija SAD i Perua. Najefikasnije na meču sa po 11 poena bile su Brankica Mihajlović i Jovana Stevanović. Odbojkašice Srbije u 5. kolu igraju sutra protiv Južne Koreje od 11.30 po srednjeevropskom vremenu.\nTerzić: Razlika u kvalitetu je bila prevelika\nSelektor ženske odbojkaške reprezentacije Srbije Zoran Terzić rekao je posle ubedljive pobede nad Alžirom da je razlika u kvalitetu bila više nego očigledna. "Razlika u kvalitetu je prevelika, nažalost ova utakmica nije mogla da nam posluži kao trening. Postoji strah da ne ispadnemo iz dobrog ritma, jer smo igrali protiv Perua, imali slobodan dan i sada protiv Alžira. Nekada i odmor dobro dođe, nadam se da će nam utakmica poslužiti za ono što nas čeka u nastavku takmičenja", rekao je Terzić za sajt Odbojkaškog saveza Srbije. "Koreja je mnogo ozbiljniji protivnik, ekipa koja nam puno pravi probleme u poslednje vreme. Teško igramo protiv njih, imaju možda i najboljeg igrača na svetu. Biće teže i zanimljivije nego prethodne dve utakmice, nadam se da možemo da nastavimo niz dobrih igrara", dodao je Terzić.\nFoto freeimages.com, Maria Yan, ilustracija


10. rođendan OMNIBUSA\n17.11.2017 posted by: RADIOSRB\nMitrovačka grupa OMNIBUSI, čiji su članovi Dejan Pavićević-vokal i gitara, Danijel Spasojević-solo gitara, Nemanja Mišić-bas gitara i Zoran Savić-bubnjevi, postoji od 2007. godine i specifični su po svojoj autorkoj muzici.\n„Omnibusi rade autorsku muziku, imamo već snimljena dva albuma i treći je u pripremi. Imamo za sada četiri nove pesme. Posebni smo po tome što radimo, retki smo od bendova koji rade na srpskom jeziku, na maternjem jeziku svoje pesme, a pritom imamo i na engleskom“, kaze na radio Kfor Dejan Pavicevic\nDesetogodišnju karijeru su obeležili nastupi širom regiona, nastupali su u Cetinju, na Exitu, Festivalu D u Beogradu, u Gračanici, i izrazili su želju za nastupom u Prištini. Povodom deset godina postojanja, OMNIBUSI\npozivaju na koncert koji će biti održan u subotu, 18. novembra u Soho baru u Mitrovici, gde će premijerno biti prikazan spot za najnoviju pesmu.\n„Novi spot je urađen za pesmu Melanholija, to je jedna onako blago tužna pesma koja govori o usamljenosti. Pesma je balada, fina je za slušanje, ambijent je uglavnom iz Mitrovice, iz severnog i južnog dela, mora da se pogleda spot posle ove promocije“, kaže Dejan i poručuje mladim ljudima da budu svoji, pozitivni, da se vole i da šire ljubav.


Na Bjelašnici 63 centimetra snijega, Ivan Sedlu 48 | TRT Bosanski\nNa Bjelašnici 63 cen...\nNa Bjelašnici 63 centimetra snijega, Ivan Sedlu 48\nU Sarajevo je snježni prekrivač visok 29 centimetara, Tuzli 15, Zenici 14, Banjoj Luci 10.\n06.01.2017 ~ 01.05.2018\nNa sarajevskoj olimpijskoj planini Bjelašnici trenutno su zabilježena 63 centimetra snijega, na Ivan Sedlu 48, u Čemernu 43, jutrošnji su podaci Federalnog hidrometeorološkog zavoda Bosne i Hercegovine.\n”U Sarajevo je snježni prekrivač visok 29 centimetara. Na Sokocu su 24 centimetra snijega, Goraždu 21, Mrkonjić Gradu 20, Tuzli i Doboju 15, Zenici i Jajcu 14, Bugojnu 12, Banjoj Luci i Sanskom Mostu 10... I na jugu BiH, u Trebinju jutros je bio centimetar snijega”, saopštili su iz Federalnog hidrometeorološkog zavoda BiH.\nIzvoz BiH u prvih pet mjeseci tekuće godine porastao za 10,9 posto\nBroj registrovanih nezaposlenih osoba u aprilu 2018. godine u odnosu na mart iste godine manji je za 1,7 posto.\nU Turskoj zatvorena birališta i završeni predsjednički i 27.parlamentarni izbori 24.06.18 05:05:00\nBrojni svjetski lideri čestitali predsjedniku Erdoganu pobjedu na izborima (VIDEO)


Završni susret na projektu „Balkan – kuća razlika“\nMladi iz šest gradova iz Srbije i Bosne i Hercegovine, njihovi mentori, učesnici na projektu, ključni akteri, pisci sa područja Zapadnog Balkana, okupili su se još jednom da diskutuju o posredničkoj ulozi književnosti i umetnosti u regionu i da predstave…\nDodeljeni stanovi za raseljene i ugrožene porodice u Kragujevcu\nU Kragujevcu je 24.02. 2012. godine svečano otvoren stambeni objekat za stanovanje interno raseljenih i socijalno ugroženih porodica u socijalno zaštićenim uslovima. Tom prilikom je Evropska unija dodelila 15 stanova za 12 interno raseljenih porodica i 3 socijalno ugrožene porodice…\nIV Modul kursa „Razvoj kapaciteta organizacija civilnog društva za pružanje socijalnih usluga“\nU okviru kursa Razvoj kapaciteta organizacija civilnog društva za pružanje socijalnih usluga u Beogradu je održan IV i poslednji integralni trening Modul, čime je i završen šestomesečni kurs.\nRaseljeni na tržištu rada u Srbiji\nOkrugli sto je organizovan sa ciljem da predstave upravo dovršeni izveštaj sa preporukama – Položaj interno raseljenih lica na tržištu rada u Srbiji: predlog smernica za novu politiku aktivnog traženja posla i zapošljavanja\nDo boljeg položaja izbeglica i raseljenih lica na području Beograda – kojim putem poći?\nOdržan je okrugli sto kojim je Grupa 484 otvorila neka od bitnih pitanja sprovođenja lokalnih akcionih planova za unapređenje položaja izbeglica i raseljenih lica na području beogradskih opština.\n< prev 1…131415next >


Fudbalski asovi danas u Užicu u Utakmici za život\nBeta 15. aprila 2017. 09:05\nHumanitarna fudbalska utakmica u kojoj će učestvovati timovi Milovana Rajevca i Radovana Ćurčića biće održana danas u Užicu, a novac od prodaje karata namenjen je kupovini najmodernijeg ultrazvučnog aparata sa dve sonde za regionalni Centar za veštačku i vantelesnu oplodnju koji bi uskoro trebalo da bude otvoren pri Opštoj bolnici u Užicu.\nZoran Njeguš i Ljubinko Drulović biće kapiteni timova u kojima će izmedju ostalog igrati Radiša Ilić, Milan Jovanović, Milivoj Vitakić, Damir Kahriman, Darko Belojević, Milovan Milović, Filip Kasalica, Milojko Pivljaković, Mirko Poledica, Boban Dmitrović, Aleksandar Simić, Ivica Jaraković, Miodrag Pantelić, Damir Čakar, Dževad Prekazi, Slobodan Krčmarević i Miloš Djelmaš.\nPublika će imati priliku da vidi i one koji su učestvovali u stvaranju istorije Slobode iz Užica, medju kojima su Milovan Djorić, Željko Berić i Hajrudin Rovčanin, kao i fristajl fudbalera Nikolu Miloševića.\nFudbalski meč koji počinje u 18.00 sati, organizuju humanitarac Jovan Simić i Grad Užice, Exit fondacija, udruženje Roditelj i humanitarni aktivista i heroj akcije „Bitka za bebe“ Zoran Milovanović.\nAktiviran je i humanitarni SMS broj 3331 za sve operatere, na koji će gradjani cele Srbije moći da doniraju sredstva, rekao je agenciji Beta Simić i izrazio nadu da će akcija privući ljude spremne da se udruže radi višeg cilja.\n„Nadam se da ce se to dogoditi, a organizovanjem utakmice u Užicu bila nam je želja da se humanitarne akcije organizuju i van Beograda i da se pomaže svima kojima je pomoć potrebna“, rekao je Simić koji je prošle godine zajedno sa NURDOR-om na stadionu Partizana organizovao veliki fudbalski spektakl „Asovi za decu“.\nZahvaljujući toj utakmici u kojoj su se sastali timovi Radomira Antića i Bore Milutnovića, predvodjeni kapitenima Dejanom Stankovićem i Predragom Mijatovićem, prikupljeno je više od 120.000 evra za izgradnju kliničkog odeljenja za decu obolelu od raka u Nišu.


Razvoj poslovnih zona: Na prodaju atraktivna parcela u Ramićima – mojKontakt portal – Radio Televizija Kontakt\nRazvoj poslovnih zona: Na prodaju atraktivna parcela u Ramićima\nGrad Banja Luka uskoro će ponuditi na prodaju još jednu parcelu u Poslovnoj zoni Ramići, namijenjenu razvoju grinfild investicija.\nPrema podacima Odjeljenja za lokalni ekonomski razvoj i strateško planiranje, u pitanju je atraktivna građevinska parcela od 10.109 kvadratnih metara koja će se uskoro naći na licitaciji.\nPočetna vrijednost te parcele iznosi 456.106,53 KM, a već na narednoj sjednici Skupštine grada razmatraće se odluka da se ta parcela ponu na prodaju putem licitacije. Svi zainteresovani investitori mogu dodatne informacije dobiti u Centru za investitore –kaže Radenko Laketić, načelnik resornog odjeljenja.\nU poslovnoj zoni „Ramići“ trenutno se nalazi 14 investitora koji su u različitim fazama kako izgradnje svojih privrednih objekata, tako i otpočinjanje proizvodnih procesa.\nU međuvremenu, u pripremi je i nova poslovna zona „Jelšingrad“, koja bi trebala biti spremna za ulazak investitora u drugoj polovini 2019. godine. Trenutno, na ovom području je u toku promjena regulacionog plana, što je osnovni preduslov za uređenje i infrastrukturno opremanje ove lokacije.\nU ovogodišnjem gradskom budžetu planirano je da se 820.000 KM utroši za razvoj za novih poslovnih zona. Od toga, planirano je da se u poslovnu zonu „Ramići“ uloži oko 520.000 KM, dok će preostalih 180.000 KM biti uloženo za novu poslovnu zonu „Jelšingrad“.\nGrad Banja Luka je u posljednje tri godine uložio tri miliona KM za razvoj poslovnih zona, uključujući i donatorska sredstva od oko 531.000 KM.\nĐoković preko Gaskea do osmine finala US opena


TRENER GENTA: Zvezda je veoma, veoma dobar tim, mi ćemo se boriti do kraja! - Evrokupovi, Fudbal\nTRENER GENTA: Zvezda je veoma, veoma dobar tim, mi ćemo se boriti do kraja!\nVladimir Andonov 06.11.2020., 10:55\n– Zvezda je veoma, veoma dobar tim, kao i Hofenhajm, ali ne mogu da kažem da je Slovan loš. Igraćemo ponovo sa njima i moramo da budemo pametni – rekao je Balet, a potom je upitan da uporedi rivale u Grupi L.\n– Nemoguće je da uporedim timove. Hofenhajm je igrao solidno protiv nas, ne možemo da kažemo da njima možemo da uzmemo bodove. A, danas i u prvoj utakmici protiv Slovana, mogli smo da ih osvojimo, to je sigurno – kazao je Balet.\nPrethodna vest KAD JE TEŠKO, TU JE MILAN BORJAN: Neverovatna odbrana kapitena Zvezde donela je crveno-belima važna tri boda! (VIDEO)\nSledeća vest NOVI SLUČAJ KORONE U PARTIZANU: Još dvojica fudbalera crno-belih zaražena virusom!\nKAD JE TEŠKO, TU JE MILAN BORJAN: Neverovatna odbrana kapitena Zvezde donela je crveno-belima važna tri boda! (VIDEO)\nNOVI SLUČAJ KORONE U PARTIZANU: Još dvojica fudbalera crno-belih zaražena virusom!


OŠ "Sveti Sava" u Pirotu obeležila Dan škole i 197 godina postojanja | Pirot vesti\nPočetna/Više/Obrazovanje/OŠ “Sveti Sava” u Pirotu obeležila Dan škole i 197 godina postojanja\nPrigodnom svečanošću i dodelom nagrada najuspešnijim učenicima na likovnom i literarnom konkursu, uz primenu protivepidemijskih mera, u OŠ “Sveti Sava” u Pirotu obeležen je Dan škole i 197. godišnjišnica postojanja i rada. Cela nedelja bila je u znaku velikog školskog praznika, kaže direktor, Marjan Rančić i s ponosom ističe da je obeležavanje Dana škole počelo otvaranjem renovirane osnovne škole u Rsovcima, u kojoj je posle dve decenije počela osmorazredna nastava.\n“Cele nedelje obeležavamo Dan naše škole, 197 godina od kako nosi ime prvog srpskog arhiepiskopa. Obeležavanje Dana škole počeli smo otvaranjem izdvojenog odeljenja u selu Rsovci. To je bila kruna našeg polugodišnjeg rada, od jula do decembra smo uporno radili, i veoma smo ponosni na što je škola obnovljena i počela da radi. Imali smo likovne i literarne temate, a porodica Ivanković, naši prvi kolačari posle Drugog svetskog rata, tradicionalno nagradili su najuspešnije učenike novčanom nagradom sa po 50 evra u dinarskoj protivvrednosti. Danas smo imali rezanje kolača, jedan kratak recital i dodelu nagrada najuspešnijim učenicima” – izjavio je direktor, Marjan Rančić.\nZbog epidemiološke situacije svi učenici su danas u Školu dolazili po grupama da bi pogledali Svetosavsku akademiju koja je pripremana tokom cele školske godine. U toku dana snimak Akademije biće dostupan na društvenim mrežama, rekao je Rančić.\nPrvu nagradu na likovnom tematu osvojila je učenica drugog razreda, Sofija Denčić, a učenik petog razreda, Aleksa Zdravković, bio je najuspešniji u konkurenciji literarnih radova.\nOsnovnu školu “Sveti Sava” u Pirotu, koja je nedavno potpuno renovirana zahvaljujući saradnji grada Pirota sa Kancelarijom za upravljanje javnim ulaganjima, pohađa 860 učenika. Škola ima isturena osmorazredna odeljenja u Krupcu i Rsovcima, a četvororazredna u Berilovcu, Izvoru, Velikom Selu i Velikom Jovanovcu.\nMlekarska škola obeležila danas 76 godina postojanja\nistaknuto marjan rančić oš sveti sava savindan školska slava\nGimnazijalke odlične na takmičenju Geo Challenge


Back HRANA I PIĆE VINO Vinarija Adžić iz Temerina šampion VII Vinofesta\nsreda, 28 mart 2012 10:01\nKomisija za ocenjivanje vina sastavljena od devet članova, stručnjaka enologa iz Srbije, Mađarske i Italije za pobednika sajma proglasila je Vinariju Adžić iz Temerina, a za najbolje vršačko vino Sovinjon Vinarije Marinković. Dodeljeno je osam Velikih zlatih medalja i petnaest Zlatnih medalja. Osvojene nagrade na ovoj manifestaciji preporuka su za plasman vina na tržištu, a šampionsko vino Vinarije Adžić će biti ovogodišnje present vino opštine Vršac.\nNa Vinofestu je u viteza vina promovisan i ambasador Kanade u Srbiji Roman Vaščuk za počasnog člana Vinskog reda Sv. Trifun. Prvi kontakt sa vršačkim vinogorjem, ambasador je ostvario preko doktora iz Vršca sa kojim ambasada sarađuje i prošle godine posetio je manifestaciju Dani berbe grožđa.\nVinofest, koji je do pre nekoliko godina okupljao samo lokalne proizvođače vina, prerastao je u manifestaciju koja privlači sve veći broj vinara iz Srbije, Mađarske, Rumunije, Crne Gore, Slovenije, a ove izlagača iz Ukrajine.\nManifestaciju je posetio veliki broj posetilaca, ljubitelja vina i vinskih manifestacija, Vrščana,\na bilo je i gostiju iz drugih mesta.\nPored Vinofesta, ovog vikenda u Vršcu na Svetosavskom trgu je odžan i Prolećni sajam cveća. Posetioci su po veoma popularnim cenama mogli da nabave sadnice cveća, ukrasnih biljaka i voća. Bilo je 20 izlagača koji su veoma zadovoljni prodajom.\nTuristička organizacija Vršca se I putem medija zahvaljuje svim prijateljima Vinofesta, izlagačima koji su se odazvali u ovolikom broju, vitezovama vina, predavačima - trenerima u vinskom turizmu g-dji Dragani Arsenijević, g-dinu Rašku Vlastelici i g-dinu Milošu Kalapišu, kolegama iz drugih turističkih organizacija, posetiocima i svima ostalima koji su pomogli da se ova manifestacija razvija i dostigne visok nivo.


Volvo Cars na DDOR ECO BG Car Show - Automagazin\nVolvo Cars na DDOR ECO BG Car Show\nVolvo Cars pretpremijerno predstavlja prvi potpuno električni model C40 Recharge uz brojne pogodnosti za celu gamu vozila...\nVolvo Cars uvodi niz novosti u celokupnu liniju automobila, od kojih su trenutno najaktuelniji električna verzija modela XC40 Recharge i potpuno električnog C40 Recharge koji domaću pretpremijeru doživljava upravo na beogradskom sajmu automobila. Novi C40 tako dodatno jača ambiciju švedskog brenda da pruži podršku većem broju ljudi pri prelasku na potpuno električne automobile uz najnapredniju tehnologiju, povezivost i progresivni dizajn.\nNovi C40 Recharge odvažan je napredak linije kompaktnih SUV-ova izgrađenih na CMA platformi (kompaktna modularna arhitektura) i ujedno i prvi automobil koji dolazi samo sa potpuno električnim pogonom i prvi u kome je unutrašnjost 100% bez kože.\nC40 može imati dve varijante motora od kojih snažniji, sa dva elektromotora razvija 408 KS i 660 Nm obrtnog momenta. Velika, najsavremenija litijum-jonska visokonaponska baterija može, u zavisnosti od modela, varijante baterije i pogonskog sklopa, osigurati domet do 400–444 km (WLTP). Uz ovog atraktivnog predstavnika električne budućnosti, na Volvo štandu će biti prikazani modeli XC90\nRecharge i S90 Recharge kao predstavnici plug-in hibridne game Volvo modela. Uz njih Volvo će prikazati i svoj najprodavaniji model XC60 koji je proglašen za najbezbedniji automobil na svetu.\nIako neće biti izložen na štandu u najavi dolaska je veća količina srpskom tržištu poznatih priključnih hibrida XC40 Recharge koji će biti na raspolaganju po posebnim sajamskim pogodnostima.\nTokom maja, kupce novih Volvo automobila očekuju i posebni sajamski uslovi prodaje. U sklopu sajamske ponude kupac bira jednu od tri ponuđene mogućnosti: 0% kamate uz finansiranje putem UniCredit Leasinga (važi samo za pravna lica) ili gratis kasko osiguranje za prvu godinu korišćenja ili dodatne 3 godine produžene garancije na vozilu.\nVolvo je pripremio i određenu količinu vozila XC60, XC90 i S90 modelne godine 2022 koja se već nalaze na lageru u Srbiji, a za koje važe i dodatni sajamski popusti do čak 36.000 evra ukupne uštede na određenim vozilima.\nVolvo će izložiti i jedan model iz široke Volvo Selekt ponude proverenih korišćenih vozila sa garancijom. Sajamski uslovi prodaje su već u toku, a vozila se mogu pogledati i testirati u Volvo Car centru u Beogradu.


Kredit Svetske banke za solarne panele i zamenu stolarije\nTanjug 24. marta 2022. 09:40\nBEOGRAD – Odbor izvršnih direktora Svetske banke juče je odobrio zajam u vrednosti od 50 miliona dolara za Projekat čiste energije i energetske efikasnosti za građane.\nNamera je da pomogne Srbiji da ostvari svoje strateške ciljeve, dekarbonizaciju ekonomije i uključivanje većeg broja građana u energetsku tranziciju, saopštila je Svetska banka.\nDodaje se da je projekat namenjen povećanju energetske efikasnosti i ugradnji krovnih solarnih panela, koji teba da omoguće domaćinstvima da sa fosilnih goriva pređu na čistu energiju.\n„Stambeni sektor u Srbiji poseduje veliki neiskorišćen potencijal za unapređenje energetske efikasnosti: domaćinstva čine oko jednu trećinu finalne potrošnje energije u Srbiji, a oko tri četvrtine energije koju koriste služi za grejanje“, rekao je direktor kancelarije Svetske banke u Srbiji Nikola Pontara, prenosi se u saopštenju.\nDodaje se kako se očekuje da će tokom pet godina trajanja projekta ulaganje u održivo grejanje stići do 25.000 domaćinstava, dok će oko 2.500 najugroženijih domaćinstava dobiti podršku putem „dopunskih subvencija“ za socijalnu inkluziju.\nSvetska banka očekuje da će primena projekta doprineti da 3.000 domaćinstava prestane da koristi tradicionalne vidove grejanja na čvrsta goriva.\nNavodi se da bi ugradnja krovnih solarnih panela trebalo da za četiri megavata poveća ukupnu instalisanu snagu postrojenja na obnovljive izvore energije u Srbiji.\n„U gradskim sredinama, 60 odsto domaćinstava koja nemaju pristup daljinskom grejanju greje se na drva, a još 15 odsto njih na ugalj, što predstavlja značajan izvor zagađenja vazduha“, navodi se u saopštenju.


City :: Zdravlje :: Još uvek bez proglašenja epidemije gripa\nHome | Zdravlje | Još uvek bez proglašenja epidemije gripa\n12. 01. 2017. Niš\nJoš uvek bez proglašenja epidemije gripa\nZbog povećanog broja obolelih, Institut za javno zdravlje Niš prijavio je epidemiju gripa na području Nišavskog okruga. Ipak, odluku o proglašenju epidemije donosi Ministarstvo zdravlja.\nVirus gripa već nekoliko nedelja vlada u Srbiji zbog čega je broj dece u vrtićima i školama prepolovljen, dok radnici češće otvaraju bolovanja. Zbog povećanja broja obolelih od virusnih infekcija, Institut za javno zdravlje Niš prijavio je epidemiju gripa na području Nišavskog okruga, dok odluku o proglašenju epidemije može da donese samo Ministarstvo zdravlja.\n„Nedelju dana pre i posle dočeka Nove godine registrovali smo 7.040 obolelih. Trenutno je u Kliničkom centru Niš hospitalizovano 11 pacijenata, od kojih su 2 na intenzivnoj nezi. Virus je najprisutniji među mlađom populacijom, od 5 do 19 godina“, rekao je dr Zoran Veličković, načelnik Centra za kontrolu i prevenciju bolesti u niškom Institutu za javno zdravlje.\nInače, ledeni talas koji je pogodio Srbiju ne odgovara ni gripu, pa su temperature ispod nule nakratko stopirale porast obolevanja od ovog virusa. Međutim, možemo očekivati novi, ozbiljniji talas oboljenja, ali tek kada počne drugo polugodište i kada se sa raspusta deca vrate u školu.


Pentagon o biomaterijalu: Rusi su samo slučajan izbor - 31.10.2017, Sputnik Srbija\nPentagon o biomaterijalu: Rusi su samo slučajan izbor\nIzbor Rusa za prikupljanje biomaterijala za potrebe SAD nije bio nameran, radovi su povezani sa proučavanjem mišićno-skeletnog sistema, rekao je za Sputnjik... 31.10.2017, Sputnik Srbija\nrusija, vesti, svet, pentagon\n22:40 31.10.2017 (Osveženo: 22:50 31.10.2017)\nIzbor Rusa za prikupljanje biomaterijala za potrebe SAD nije bio nameran, radovi su povezani sa proučavanjem mišićno-skeletnog sistema, rekao je za Sputnjik predstavnik komande za vazduhoplovnu obuku američkog vazduhoplovstva.\nPeskov: Strane službe prikupljaju naš biološki materijal\n31 Oktobar 2017, 13:25\nPrema ugovoru objavljenom 19. jula na sajtu američke Federalne službe za nabavke, vojno vazduhoplovstvo je zainteresovano za kupovinu 12 uzoraka RNK i 27 uzoraka sinovijalne opne koja proizvodi sinovijalnu tečnost neophodnu za funkcionisanje zglobova.\nPrema rečima predstavnika Komande Boa Daunija trenutno centar za molekularna istraživanja 59. medicinske vazduhoplovne grupe sprovodi „istraživanja mišićno-skeletnog sistema za identifikaciju različitih biomarkera povezanih sa povredama“.\nDauni je napomenuo da su za istraživanje bila potrebna dva seta uzorka — sa bolestima i kontrolni uzorci RNK i sinovijalne opne. Prvi set je obezbedila „američka kompanija“.\n„U zahtevu (istraživačkog centra) nije bilo precizirano gde treba da se nabave uzorci. Međutim, da bi se studija nastavila, bili su potrebni slični uzorci. Pošto je originalni snabdevač obezbedio uzorke iz Rusije, koji su bili pogodni za prvobitnu grupu bolesti, onda je i kontrolna grupa uzoraka takođe trebalo da bude ruskog porekla“, istakao je Dauni.\nZašto Pentagon traži živa tkiva Rusa?\n30 Jul 2017, 15:37\n„Integritet istraživanja predstavlja njegov cilj, a ne poreklo (uzoraka)“, dodao je sagovornik agencije.\nRanije su neki stručnjaci izjavili za Sputnjik da teoretsko prikupljanje biomaterijala može da se iskoristi za namerno nanošenje štete. Međutim, stručnjaci se ne slažu u proceni perspektive takvih napada: neko smatra da se u praksi ovi pristupi ne koriste, a neko ovu situaciju naziva izuzetno ozbiljnom. Ruski parlamentarci i stručnjaci govore o potrebi kontrole situacije sa prikupljanjem biomaterijala kako bi se izbegle opasne posledice.


Nova članica Klastera - Advokatska kancelarija Žunić – IKT Klaster Centralne Srbije\nNova članica Klastera - Advokatska kancelarija Žunić\nJedina kancelarija u regionu specijalizovana za pravo u IT sektoru postaje deo IKT klastera Centralne Srbije\nAdvokatska kancelarija Žunić, jedina kancelarija u regionu specijalizovana za pravo u IT sektoru, postaje pridružena članica IKT klastera Centralne Srbije. Zadovoljstvo nam je da im poželimo dobrodošlicu i otpočnemo zajedničku saradnju na budućim inicijativama.\nZajednička polja saradnje su prepoznata kroz pružanje visokokvalifikovanih advoktaskih usluga u oblasti IT sektora i organizovanje stručnih predavanja za kompanije članice Klastera ali i za ostale predstavnike IT sektora Centralne Srbije. U razdoblju turbulentnih kretanja u IT sektoru, neophodno je imati adekvatnu pravnu podršku koja će ispratiti brz rast i razvoj IT kompanija, koje neretko nailaze na brojne pravne izazove, kako u domaćem tako i u zakonodavstvima stranih zemalja iz kojih klijenti dolaze.\nEkspertiza iz oblasti IT prava\nKao prvu zajedničku aktivnost koju će Advokatska kancelarija Žunić sa Klasterom sprovesti jeste predavanje na temu KEY ASPECTS OF IT OUTSOURCING AGREEMENTS (SOFTWARE DEVELOPMENT AGREEMENTS - both from the vendor and from the client side), koje je zakazano za 29.03.2019. godine sa početkom u 14h u prostorijama Biznis inovacionog centra u Kragujevcu (Trg Topolivaca 4, Kragujevac). Pratite nas za dodatne informacije o prvom iz serije predavanja koja su planirana na temu pravnih regulativa u IT sektoru.


15:29 >> 10:28\nŠta će za prevlast među klanovima značiti izlazak iz zatvora Bojovića, kome su u obračunima ubijeni mnogi bliski ljudi\nVišegodišnji mafijaški obračuni u Beogradu i regionu zaustavljeni su hapšenjem grupe Veljka Belivuka i Marka Miljkovića 4. februara koji su osumnjičeni za najteža krivična dela – ubistva, otmice, trgovinu narkoticima i silovanje.\nDržavni organi suočili su javno uhapšenog Belivuka i njegovu grupu sa dokazima, a ono što je od starta poznato je da su delovali pod ogrankom crnogorske kriminalne grupe poznate kao “kavački klan”.\nKao predvodnici “kavačkog klana” pominju se Radoje Zvicer i Slobodan Kašćelan, a veliki broj likvidiranih od strane grupe Veljka Belivuka bili su članovi suparničke kriminalne grupe – “škaljarskog klana”.\nRat crnogorskih klanova “prelio” se na teritoriju Srbije, a njihovi poltroni iz Beograda su navodno obavljali razne prljave poslove za vođe iz Crne Gore, rukovodeći takozvanim “ograncima” ove kriminalne organizacije.\nBalans u disbalansu\nI dok se Belivuk pominje kao čovjek od poverenja “kavačkog klana”, Luka Bojović, koji trenutno služi kaznu u zatvoru u Španiji, navodno je blizak u Beogradu škaljarskog klana.\nS obzirom na to da je “balans moći” u kriminalnim krugovima trenutno u potpunom haosu zbog hapšenja, i ono što se mnogi pitaju jeste šta bi za prevlast među klanovima značio izlazak iz zatvora Bojovića i kada bi to moglo da se dogodi.\nOn je 9. februara 2012. godine uhapšen u Valensiji, i najranije bi mogao da traži uslovni otpust 9. februara 2024. godine.\nSkoro pa slobodan čovek\nUkoliko bi institucije u Španiji to odobrile, Luka Bojović je slobodan čovek – jer ga Srbija ne potražuje ni za jedno krivično delo.\nU Srbiji je svojevremeno bio optužen za ubistvo Branka Jeftovića Jorge i za pokušaj ubistva Andrije Draškovića i Zorana Nedovića Šoka 2004. godine, kao i za ubistvo njihovih tjelohranitelja Dejana Živančevića i Milutina Jovičića, koji su tom prilikom nastradali.\nPravosnažno je oslobođen svih tih optužbi. Iako se njegovo ime povezivalo sa još nekim zločinima, istražitelji nisu prikupili materijalne dokaze koji bi potkrepili njihove sumnje.\nU maju 2018. godine ubijen je i Dragoslav Miloradović, saradnik i kum Luke Bojovića.\nOn je davno bio jedan od Lukinih najbližih saradnika koji mu je čuvao falsifikovana dokumenta kojima je Bojović krio svoj identitet.\nRafali u kuma\nMiloradović je ubijen u svojoj auto-perionici, kada su napadači na motoru ispalili u njega više od 15 hitaca iz automatskog oružja.\nKamere su snimile ubice, ali oni nisu uhapšeni.\nFilip Korać Foto: MUP\nU javnosti se trenutno često spominju imena navijača Lazara Vukićevića i Gorana Veličkovića Goksija, kao i Aleksandra Šarca, za koje se sumnja da ih je likvidirala Belivukova grupa, a svi su bili navodno bliski saradnici “škaljarskog klana” u Beogradu.\nTakođe, Bojan Mirković koji je ubijen prošle godine u Belvilu, takođe je doveden u vezu sa ovom kriminalnom grupom.\nZbog svih ovih gubitaka, i to mnogih bliskih ljudi Bojovića, mnogi se pitaju šta će se desiti po njegovom izlasku iz zatvora.\nNakon pada kriminalne grupe koju je predvodio Darko Šarić, “škaljarski klan” doživio je veliki uspon u podzemlju Crne Gore i Srbije.\nOvaj, u tom trenutku jedinstveni klan, do 2014. godine predvodila je opaka “četvorka” – Jovan Vukotić, Igor Dedović, Radoje Zvicer i Slobodan Kašćelan.\nZajedno su organizovali ogromne transporte kokaina iz Južne Amerike i Evropu, kao i dalju distribuciju po zemljama regiona i za kratko vrijeme “zgrnuli” su ogromno bogatstvo.\nRaskol sa smrtnim ishodom\nMeđutim, 2014. godine došlo je do nesporazuma oko transporta 200 kilograma kokaina iz Južne Amerike do Valensije i Goran Radoman, koji je odaniji bio Vukotiću i Dedoviću, ušao je u sukob sa “čovekom od poverenja” Radoja Zvicera i Slobodana Kašćelana.\nOvaj sukob eskalirao je do toga da su Zvicer i Kašćelan napustili klan i odlučili da oforme svoj – “kavački”.\nUslijedilo je sakupljanje saveznika po Crnoj Gori među ostalim klanovima, a likvidacije su pratile ovaj proces – prvi je ubijen upravo Radoman.\nNakon odvajanja Kašćelana i Zvicera i likvidacije Radomana, “škaljarski klan” nastavili su da predvode Jovan Vukotić i Igor Dedović.\nNjih dvojica su oko sebe odlučili da okupe mlađu generaciju – pridružiio im se Jovanov rođeni brat Igor Vukotić, Stevan Stamatović, Damir Hadžić, Alan Kožar – vođa “barsko-budvanske” kriminalne grupe i Vladan Radoman, brat ubijenog Gorana Radomana.\nKavčani Luka Bojović Radoje Zvicer Škaljarci ubistva Veljko Belivuk


EKO - Fabrika za izradu drvne galanterije u Zelenom viru\nFabrika za izradu drvne galanterije u Zelenom viru\nMala fabrika za izradu namještaja nalazi se u predgrađu Banjaluke. Fabrika je izgrađena u naseljenom području kao stambena zgrada ne poštivajući obavezno zakonodavstvo i mjere predviđene ekološkom dozvolom za ovu vrstu industrije. Vlasnik fabrike je mještanima ulice obećavao da će izgraditi poslovno stambenu zgradu u kojoj će iznad salona za prodaju namještaja živjeti.\nFabrika zagađuje vazduh štetnim supstancama koje nastaju prilikom bojenja drveta i tehnologije koje se koriste (prskanje). Fabrika takođe zagađuje vode zbog korištenja neadekvatnog sistema za odvod otpadnih voda.\nGrupa zabrinutih mještana je pokušala da se dogovori sa vlasnikom, ali isto nije urodilo plodom pa su na kraju kontaktirali Centar za životnu sredinu iz Banjaluke tražeći podršku. U februaru 2016. godine svi zajedno uputili su Gradskoj upravi zahtjev za pristup informacijama vezano za ekološku dozvolu. Gradska uprava je dostavila traženi dokument u martu 2016. godine. Grupa građana, zajedno sa aktivistima, zatražila je da se izvrši inspekcija od strane Ekološke inspekcije zbog nepoštivanja zakonodavstva. Nakon svega ovoga, Ekološka inspekcija naložila je da se bojenje obavlja u zatvorenom prostoru i da se ugrade filteri za vazduh i vodu.


Krajem maja u prodaju električna verzija Toyote C-HR Prvi električni automobil iz Toyote, C-HR EV iz zajedničkog kineskog preduzeća GAC-Toyota, trebalo bi da počne da se prodaje na lokalnom tržištu krajem sljedećeg mjeseca.\n04. 04. 2020. u 21:30 Face.ba\nGAC-Toyota predstavio je finalnu verziju na sajmu automobila u Šangaju 2019. godine. Počevši od kineskog debija elektrifikovanih C-HR i IZOA (blizanac C-HR-a iz druge kineske Toyotine kompanije),\nToyota očekuje da će do 2025. godine širom svijeta da predstavi više od deset BEV modela, sa prodajnim ciljem od 5,5 miliona elektrifikovanih automobila na globalnom nivou do 2030. godine. Toyota ulaže značajna sredstva za pripremu proizvodnih linija za električne automobile u obe kineske zajedničke kompanije.\nKinesko ministarstvo industrije i informacione tehnologije krajem prošle godine objavilo je fotografije proizvodnog spektra Toyota C-HR, koje su otkrile model izbliza. Odmah može da se uoči jedinstven zatvoreni prednji dio, novi branici, točkovi, nedostatak izduvne cevi i Toyotin znak u plavoj nijansi koji vizuelno izdvajaju električne automobile od ostalih modela ovog japanskog proizvođača.\nPrema izvještajima kineskih medija, u električni GAC-Toyota C-HR EV instaliran pogonski agregat od 204 KS koji pokreće litijum-jonski baterijski paket. Toyota tek treba da objavi tehničke karakteristike ovog automobila koji će vjerovatno da ostane u kineskim granicama u doglednoj budućnosti.


Danijela Đurić: Oni koji odlaze, i oni koji ostaju u organizaciji - Beleške\nDanijela Đurić: Oni koji odlaze, i oni koji ostaju u organizaciji\nBeleške > Magazin > Intervju > Danijela Đurić: Oni koji odlaze, i oni koji ostaju u organizaciji\nObjavljeno / 20.05.2022. Autor / Dragan Antić Kategorija / Intervju\nKoliko često ste u situaciji da nekom date otkaz? Verovatno ste obučeni ili informisani kako da to sprovedete u skladu sa zakonom i kompanijskim procedurama. A da li ste obučeni da se nosite dalje sa posledicama koje taj odlazak ima na tim?\nNačin na koji se nosi sa odlaskom ljudi značajno utiče na neke od poželjnih kvaliteta tima: efikasnost, proaktivnost, produktivnost. Korišćenjem znanja i alata iz Organizacione TA možete uticati na ove timske kvalitete.\nZamislite porodicu od 6 članova. Ova porodica se godinama svakodnevno okuplja za stolom da bi večerala. Svaki član porodice ima svoje mesto za stolom, možda i svoju ulogu tokom večere. Zamislite sada da je jedan član porodice napustio porodicu iz nekog razloga koji je svima poznat i prihvatljiv. Kako će se odvijati večera?\nA zamislite da je član porodice, po mišljenju njenih članova, nepravedno isključen od strane autoriteta. Sada porodica ima 5 članova, i 6 stolica za stolom. Tu je takođe proces tugovanja i prilagođavanja. Međutim, tu je i nešto više. Čemu služi prazna stolica? Na šta ona podseća ostale članove porodice? Kakva osećanja mogu da iskuse? Kakve fantazije imaju o mogućnosti da sednu na tu stolicu?\nZašto sam uzela porodicu kao primer u organizacionom kontekstu? Porodica je prva grupa kojoj pripadamo. Iskustva koja osoba stekne rano u životu, u interakciji sa članovima porodice, a posebno sa roditeljima i figurama od autoriteta, umnogome kreiraju očekivanja od budućih grupa kojima će pripadati. Kako će funkcionisati u timu, dakle, umnogome zavisi od slike, ponekad nesvesne (grupni imago, Berne, 1963), koju nosi iz svoje porodice. Fantazija o grupi prolazi proveru u realnosti na radnom mestu, dok osoba traži svoje ”mesto” u odnosu na lidera i ostale članove tima. Ova diversifikacija, ukoliko je pažljivo ispraćena i podržana tokom onboardinga, pozitivno utiče na motivaciju i produktivnost novog zaposlenog.\nŠta se dešava kada u timu neko iznenada dobije otkaz? Iako on fizički više nije prisutan, u mentalnoj slici tima koju članovi imaju, taj zaposleni je i dalje prisutan. Kao i svaki duh, on je neretko tu da plaši ostale članove tima. Osnivač Transakcione analize, Erik Bern je pisao o fantomu koji ostaje kada ustaljeni član napusti grupu, dok je Mazzetti (2012) predstavio implikacije na organizacije.\nNaravno, neki otkazi su mogućnost za izlazak iz teške situacije i opstanak organizacije. Neće svaki dati otkaz kreirati fantoma u timu ili u organizaciji. Kada će se formirati fantom u organizaciji? Ukoliko je otpušten član tima koji je doživljen kao važan od strane ostalih, ukoliko su ga dobro upoznali i sa njim izgradili dobar odnos, ili ga doživljavaju kao lidera. Verovatnoća da nastane fantom je veća ukoliko se otkaz dogodio iznenada, pod nejasnim okolnostima koje prati oskudna i formalna komunikacija. Takve uslove često prati autokratsko liderstvo, u kome se zasluge za uspeh pridaju vođi, dok se za propuste i greške traže krivci. U takvim uslovima, članovi tima su zainteresovani za ličnu bezbednost pre nego za lični razvoj i napredak, pa će se kao strategije preživljavanja pojaviti potčinjenost i zavisni odnos sa liderom, pasivnost ili agresivnost.\nU jednoj od organizacija sa kojima radim, otkazi se daju petkom, na kraju radnog vremena. Lider u organizaciji bi želeo da zaposleni pokažu više proaktivnosti i odgovornosti i za to je spreman da investira u treninge. Analizom šta prouzrokuje nedostatak odgovornosti i proaktivnosti došli smo i do teme otkaza.\nSagledavanjem razloga zašto se otkazi daju petkom, ispostavilo se da je to način da se održi distanca između lidera i ostatka organizacije. Ukoliko je otkaz petkom, želja lidera je da do ponedeljka zaposleni to pregrme, i da taj prvi talas iznenađenja prođe, kako bi se izbegla objašnjenja. Ovakav pristup je kreirao nekoliko fantoma u organizaciji koji su redovno radili ono što najbolje znaju- zaplašivali ljude šta će im se dogoditi ukoliko budu vidljivi, asertivni, neposlušni. Ovakve odluke su kreirale doživljaj nesigurnosti i brige za svoje radno mesto, smanjivanje proaktivnosti i povećanje prilagođenosti i podređenosti, kao i agresivnog ponašanja. Praktično, zaposleni su radili ono što im se kaže, izbegavajući preuzimanje odgovornosti. Upiranje prstom i pronalaženje krivca su sprečavali učenje iz grešaka.\nU jednom od timova, jedan član je dobio otkaz u vreme realizacije našeg projekta. Osećala se tenzija i pasivnost u vidu nezainteresovanosti i povlačenja na sastanku. Menadžer je pristao da odvojimo vreme za razgovor o članu koji nedostaje, razlogu za njegov otkaz, njegovom doprinosu timu, podelili su se skečevi o zajedničkim dogodovštinama. Nakon ove intervencije u okviru team coachinga, tenzija u timu je popustila i tim je bio spreman da se vrati na zadatak zbog kojeg su se okupili.\nZahvaljujući motivisanosti za promenu, lider organizacije je podržao razvoj veština da se kaže zbogom, oda priznanje onima koji odlaze iz tima i ostavi dovoljno prostora za pozdravljanje.\nŠta se dešava u organizaciji kada je napusti lider koji je prepoznat kao lider ne samo formalno kroz ulogu, već i lično, od strane zaposlenih? U slici tima zaposleni zadržavaju omiljenog lidera, stil komunikacije koji je promovisao, način kako se radi posao, i pričama i anegdotama o njemu ga održavaju u timu. Novi lider se može suočiti sa izazovima koji su direktna posledica odbijanja da se prizna doprinos prethodnika ili pretvaranje da on ne postoji. Kada zaista odu oni koji su otišli iz organizacije? U trenutku kada su izašli iz kompanije, samo je započeo proces njihovog odlaska. Svakoj organizaciji su potrebni lideri i HR profesionalci koji umeju da kažu zbogom i podrže timove u procesu opraštanja sa onima sa kojima su radili. Zdravo odvajanje, tugovanje ostavljaju prostor za prilagođavanje, zatvaranje iskustva i otvorenost ka novim ljudima koji dolaze.\nU slučaju da se ovaj proces ne realizuje, oni koji odlaze su u stvari oni koji ostaju. Njihove priče i doprinosi se idealizuju i veličaju, na uštrb onih koji zapravo jesu deo tima. Nedovoljno informacija i nezatvorena iskustva poput onih, zašto je neko dobio otkaz, čak i kada prođe inicijalni šok, ostaju učaureni procesi koji drže tim i pojedince u zoni poslušnosti, u kojoj nema spontanosti, proaktivnosti i efikasnosti.\nO sličnim pojavama u timu možete steći znanje kroz edukaciju za Team coach-a. Tokom ove edukacije možete naučiti kako funkcionišu timovi i organizacije, kreirati iskustvo prepoznavanja i dijagnostike uzroka disfunkcionalnosti u timu i primene alata za podizanje timske efikasnosti.\nDanijela Đurić, Konsultant za ljudske resurse i organizacioni razvoj, međunarodno sertifikovani transakcioni analitičar za oblast organizacija (CTA-O).


Ministrica Bisera Turković razgovarala komandantom NATO štaba u Sarajevu generalom Ericom Folkestadom\nZamjenica predsjedavajućeg Vijeća ministara i ministrica vanjskih poslova Bosne i Hercegovine dr Bisera Turković razgovarala je 15. marta 2021. godine na radnom ručku sa komandantom NATO štaba u Sarajevu brigadnim generalom Ericom Folkestadom.\nSusret je upriličen u sjedištu NATO štaba u Sarajevu, a ministrica Turković i general Folkestad su razgovarali o budućoj saradnji i trenutnoj situaciji u našoj zemlji. Tokom susreta je razgovarano o problemu sa vakcinama u našoj zemlji, te o mogućnostima uključivanja NATO-a u pomoć za nabavku vakcina.\nSagovornici su izrazili zadovoljstvo zbog početka rada Komisije za saradnju sa NATO-om, ali i usvajanja dokumenta “Realizacija Programa reformi Bosne i Hercegovine 2019-2020.”. Istaknuta je važnost započinjanja procedure izrade novog “Programa reformi Bosne i Hercegovine 2020 – 2021.”.


Vesti :: Nema para za lekove\nDA li Srbiji preti nestašica lekova zbog činjenice da Republički fond zdravstvenog osiguranja proizvođačima lekova duguje 28 milijardi dinara? I, da li će "Galenika", nekad najveći domaći proizvođač, uz pomoć države uspeti da se dohvati zelene grane, ili će Srbija, sa najsiromašnijim budžetom za zdravstvo u ovom delu sveta, ipak, morati da poveća uvoz lekova, koji su u nekim slučajevima i 50 puta skuplji od domaćih?\nRFZO proizvođačima trenutno isplaćuje lekove koje su isporučili još u junu prošle godine! A dug je bezmalo dostigao ukupan godišnji trošak za lekove na recept, koji iznosi oko 30 milijardi dinara.\n-Naši lageri su puni lekova i nestašice neće biti, pogotovo ne zbog likvidnosti - kaže za "Novosti" dr Pavle Marijanović, generalni direktor "Zdravlja Aktavis", koje pokriva 11,5 odsto potreba srpskog tržišta za lekovima. - Predloženo nam je da odustanemo od 40 odsto potraživanja za već isporučene lekove, ali na to nismo pristali. Za nas je, naravno, bolje da nastavimo sa naplatom svojih potraživanja makar i po sadašnjim rokovima otplate od čak 240 dana.\nProblem sa naplatom ima i "Galenika", koja je došla dotle da ne može da se "podigne" bez kredita. I ministar zdravlja Zoran Stanković priznaje da će poslovanje ove kompanije biti ugroženo ako ne dobije podršku od 70 miliona evra.\nU ZEMUNSKOJ FABRICI SMANjILI DUG\nU zemunskoj fabrici lekova kažu da su uspeli da smanje dugove sa 115 na 85 miliona evra. U proizvodnju su uvedena 22 deficitarna leka, a konačno je proizvedeno i 250.000 kutija "prilazida plus".\n30 milijardi godišnje za lekove na recept\n240 dana RFZO kasni sa isplatom\n28 milijardi dug fabrikama\n25. Februar 2012. Vesti 0 1571\nlekove lekova proizvodjacima nema milijardi rfzo para vesti odsto isplacuje isporucene junu\nTri reči: junu drzava trazi, proizvodjacima lekove isporucene, isplacuje proizvodjacima lekove, rfzo isplacuje proizvodjacima\nDve reči: nema para\nJedna reč: lekove, lekova, proizvodjacima, nema, milijardi, rfzo, para, vesti, odsto, isplacuje, isporucene, junu


Ujedinjena Evropa ili Evropa država? – BiGportal.ba\nUjedinjena Evropa ili Evropa država?\nSve je veća moć Višegradske četvorke, koja je u novom austrijskom kancelaru Sebastijanu Kurcu i njegovoj konzervativnoj Austrijskoj narodnoj stranki (OVP) dobila značajnog saveznika\nIzbor Andreja Babiša za premijera Češke 13. decembra i Sebastijana Kurca za kancelara Austrije pet dana kasnije u kratkom roku pokrenuo je veliku diskusiju o stvarnoj snazi i mogućnostima Višegradske grupe (Mađarska, Slovačka, Češka i Poljska).\nPOPULISTIČKI MODEL Dok na zapadu kontinenta strahuju od širenja ovog upravnog modela (koji su nazvali populističkim) i koji je sličan onome kakav je u Mađarskoj i u Poljskoj, u Budimpešti i Varšavi likuju zbog dobijanja vrlo vrednog saveznika u borbi protiv Brisela, jer veruju da će u novoj politici Beča biti mnogo više paralela s njihovim politikama nego do sada.\nIako zapadni analitičari smatraju da su Babiš i Kurc znatno više proevropski orijentisani od Mađara Viktora Orbana, Slovaka Roberta Fica i Poljaka Mateuša Moravjeckog (nedavno imenovanog umesto Beate Šidlo), poslednji ovogodišnji Samit lidera EU 14. decembra u Briselu pokazao je da su svih pet država još jedinstvenije o pitanju migracione politike i unutrašnje bezbednosti. Potpuno su saglasni u stavu da potražioce azila i migrante treba držati dalje od njihovih zemalja, pre svega – zatvorenim granicama (uz više deportacija i sabirnih kampova za migrante u Africi ili na nenaseljenim ostrvima). Žestoki su protivnici briselskog plana relokacije migranata po sistemu kvota, ali žele da pomognu najopterećenijim unijskim članicama – Italiji i Grčkoj. Ali samo novčano…\nKURCOVA POLITIKA Ipak, u ovom trenutku, pod najvećim znakom pitanja za Evropu je Sebastijan Kurc, od 18. decembra najmlađi evropski šef vlade. On je kao ministar spoljnih poslova Austrije stalno kritikovao izbegličku politiku nemačke kancelarke Angele Merkel, protivio se sporazumu EU i Turske oko izbeglica, uveo ograničenje broja migranata koje će njegova zemlja primiti, izdejstvovao zatvaranje balkanske rute… Sigurno je i to, da će briselski postupci (oni koji su u toku, ali i pokretanje novih) zbog spornih dešavanja u Mađarskoj ili Poljskoj ubuduće mnogo teže prolaziti u EU sa kancelarom Kurcom. Takođe će i odnos EU i Rusije na pritisak Austrije morati da bude drugačije „podešen“. Kurc se zalaže za prekid evropskih sankcija protiv Moskve, jer je Austrija veoma zainteresovana za biznis sa Rusijom, pre svega u energetskom sektoru.\nAnalitičari su salvom kritika ocenili i Kurcovo „leganje“ u koalicionu postelju sa desno-radikalnom Slobodarskom partijom (FPO) Hajnca Kristijana Štrahea, s kojom je njegova Austrijska narodna stranka (OVP) već bila na vlasti od 2000. do 2006. godine (i koju su partneri u EU tada sankcionisali smanjivanjem obima bilateralnih kontakata). O sankcijama se ovog puta, međutim, uopšte ne govori. Razlog tome nije posledica činjenice da su one još onda bile nedelotvorne, niti podatak da je današnja FPO drukčija nego u vreme Jerga Hajdera… Razlog je u tome, a to Sebastijan Kurc vrlo dobro zna, što je danas Evropska unija drugačija i što ima sasvim druge brige na desnom „krilu“ – konkretno, sa Mađarskom i Poljskom… Utisak je da kancelara Kurca kritike ne potresaju mnogo. On veruje da će njegovi zemljaci imati manje problema sa Štraheovom FPO nego sa nastavkom „velike koalicije“ u kojoj bi još bile i socijaldemokrate (SPO).\nNa planu evropske i spoljne politike nove austrijske vlade OVP i FPO (koji ima samo tri i po strane!?) primećuje se sličnost sa retorikom Donalda Trampa, jer u programu piše: „Mera našeg delovanja na međunarodnom planu jesu interesi Austrije i njenog stanovništva.“ U nastavku se naglašava da je „Austrija integralni deo EU i zajedničke valute evra“, što je pasus koji bi trebalo da umiri sve one koji se plaše da bi Austrija mogla da poželi da napusti EU ili monetarnu uniju.\nIpak, nisu retki vrlo skeptični analitičari. Smatraji da je opredeljenje nove austrijske vlade za EU isključivo deklarativne prirode, da je „to samo pilula za smirenje – još nedostaje uputstvo za upotrebu, ali neželjenih dejstava će svakako biti“. I to ne samo zbog toga što su ministarstva za spoljnu i unutrašnju politiku, kao i za odbranu poverena desničarskim populistima. I znatno pooštren kurs prema izbeglicama (koji će dobijati rapidno manju pomoć) znak je da će Austrija još teže pasti na „želudac“ Evropske unije…\nNa kraju, kažu, iluzorno je verovati da će nova austrijska vlada desnice i krajnje desnice (kao sledeći predsedavajući EU) obrazovati most između Višegradske četvorke i Zapadne Evrope. Razlog? Beč je pred završnim parafom sporazuma o priključenju grupi kao njen peti član…